cyanic-selkie/wikianc huggingface dataset:
ഡി. ശ്രീദേവി
കുടുംബ കോടതി ജഡ്ജി
സംസ്ഥാനത്ത് ആദ്യമായി കുടുംബ കോടതി രൂപീകരിച്ചപ്പോൾ അതിന്റെ ന്യായാധിപ പദവിയിലേക്ക് അന്നത്തെ ചീഫ് ജസ്റ്റിസ് വി.എസ്. മളീമഠ് ജസ്റ്റിസ് ശ്രീദേവിയുടെ പേര് നിർദ്ദേശിച്ചു. പത്തനംതിട്ട ജില്ലാ സെഷൻസ് ജ‍്ജിയായിരിക്കേ, 1992-ൽ അവർ കുടുംബ കോടതിയിൽ ജഡ്ജി ആയി നിയമിക്കപ്പെട്ടു. വിവാഹ മോചനത്തിന് രജിസ്റ്റർ ചെയ്ത നൂറ് ദമ്പതികളെ അനുരഞ്ജനത്തിലൂടെ യോജിപ്പിച്ചത് അവരുടെ നീതി നിർവ്വഹണ രംഗത്തെ കഴിവിന്റെ ഉത്തമ ഉദാഹരണമായിരുന്നു. ആ കുടുംബങ്ങൾ യോജിപ്പോടെ കഴിയുന്നു എന്ന് ഉറപ്പ് വരുത്തുന്നതിനായി ഒരു വർഷത്തിന് ശേഷം ദമ്പതികൾക്കായി ശില്പശാലയും സംഘടിപ്പിച്ചു. ഈ പ്രവർത്തനങ്ങളിലൂടെ അവർ നീതിന്യായ രംഗത്ത് ശ്രദ്ധിക്കപ്പെടുന്ന വ്യക്തിയായി ഉയർന്നു.
ഹൈക്കോടതി ജഡ്ജി
1997 ജനുവരി 14ന് കേരള ഹൈക്കോടതി ജഡ്ജിയായി നിയമിതായി. നാല് വർഷത്തിലധികം ആ സ്ഥാനത്ത് തുടർന്നു. ക്രിസ്ത്യൻ പിന്തുടർച്ചാവകാശങ്ങളുടെ ചരിത്രത്തിലെ സുപ്രധാന ഏടായ ക്രിസ്ത്യൻ ദത്തെടുക്കൽ സംബന്ധിച്ച സുപ്രധാന ഉത്തരവ് ഈ കാലത്ത് ശ്രീദേവിയാണ് പുറപ്പെടുവ്ച്ചത്. ഫിലിപ്പ് ആൽഫ്രഡ് മാൽവിൻ എന്ന പരാതിക്കാരന്റെ ഹർജിയിൽ 1999ലായിരുന്നു ഈ ഉത്തരവ്. ജന്മം നൽകിയ മക്കൾക്കുള്ള എല്ലാ അവകാശങ്ങളും ദത്തെടുക്കുന്ന മക്കൾക്കുമുണ്ടെന്ന് ഈ കേസിൽ അവർ വിധിച്ചു. 2001 ഏപ്രിൽ 28ന് ജ. ശ്രീദേവി ഔദ്യോഗിക ജീവിതത്തിൽ നിന്നും വിരമിച്ചു.
കേരള വനിതാ കമ്മീഷൻ അദ്ധ്യക്ഷ
2001-ൽ വിരമിച്ചശേഷം ഉടൻ തന്നെ സർക്കാർ അവരെ കേരളാ വനിതാ കമ്മീഷന്റെ അദ്ധ്യക്ഷയായി നിയമിച്ചു. 2002 മെയ് 22 വരെ ഒരു വർഷക്കാലം ഈ സ്ഥാനത്ത് തുടർന്നു. ടി. ദേവി, അഡ്വ. നഫീസത്ത് ബീവി, അഡ്വ. കെ. ശാന്തകുമാരി, പി. കെ. സൈനബ, പ്രൊഫ. പി. ഗൗരി, പ്രൊഫ. മോനമ്മ കൊക്കാട് എന്നിവർ അക്കാലത്തെ കമ്മീഷൻ അംഗങ്ങളായിരുന്നു. 02/03/2007 മുതൽ 01/03/2012 വരെ വീണ്ടും കേരളാ വനിതാ കമ്മിഷന്റെ സംസ്ഥാന അധ്യക്ഷ ആയി സർക്കാർ അവരെ നിയമിച്ചു.
ആത്മകഥ
ജസ്റ്റിസ് ഡി. ശ്രീദേവിയുടെ ആത്മകഥയാണ് ആജന്മനിയോഗം
അവലംബം
വർഗ്ഗം:2018-ൽ മരിച്ചവർ വർഗ്ഗം:മാർച്ച് 5-ന് മരിച്ചവർ വർഗ്ഗം:ന്യായാധിപന്മാർ വർഗ്ഗം:അഭിഭാഷകർ വർഗ്ഗം:സാമൂഹ്യപ്രവർത്തകർ വർഗ്ഗം:1939-ൽ ജനിച്ചവർ
ഹിന്ദുസ്ഥാൻ ഓർഗാനിക് കെമിക്കൽസ് ലിമിറ്റഡ്
മഹാരാഷ്ട്രയിലെ മുംബൈ ആസ്ഥാനമായുള്ള ഇന്ത്യാ ഗവൺമെന്റിന്റെ കെമിക്കൽസ് ആൻഡ് ഫെർട്ടിലൈസേഴ്സ് മന്ത്രാലയത്തിന്റെ ഉടമസ്ഥതയിലുള്ള ഓർഗാനിക് കെമിക്കൽ പ്രൊഡ്യൂസറാണ് "ഹിന്ദുസ്ഥാൻ ഓർഗാനിക് കെമിക്കൽസ് ലിമിറ്റഡ് "(HOCL).
അടിസ്ഥാന രാസവസ്തുക്കളുടെ നിർമ്മാണം സ്വദേശിവത്കരിക്കുന്നതിനും, സുപ്രധാന ഓർഗാനിക് രാസവസ്തുക്കളുടെ ഇറക്കുമതിയിൽ രാജ്യം ആശ്രയിക്കുന്നത് കുറയ്ക്കുന്നതിനുമായി 1960-ൽ ഇത് സ്ഥാപിതമായി. ഫിനോൾ, അസെറ്റോൺ, നൈട്രോബെൻസീൻ, അനിലിൻ, നൈട്രോടോള്യൂൻസ്, ക്ലോറോബെൻസീൻ, നൈട്രോ ക്ലോറോബെൻസീൻ എന്നിവയാണ് ഇതിന്റെ ഉൽപ്പന്നങ്ങൾ.
അടിസ്ഥാന ഓർഗാനിക് രാസവസ്തുക്കളിൽ കീടനാശിനികളും, മരുന്നുകളും ഫാർമസ്യൂട്ടിക്കൽസും, ഡൈകളും (Dyes), ഡൈസ്റ്റഫുകളും (Dyestuffs), പ്ലാസ്റ്റിക്, റെസിൻസ് & ലാമിനേറ്റ്, റബ്ബർ കെമിക്കൽസ്, പെയിന്റ്സ്, ടെക്സ്റ്റൈൽ ഓക്സിലറികൾ & എക്സ്പ്ലോസിവ് (സ്ഫോടനാത്മകം) വസ്തുക്കൾ എന്നിവ ഉൾപ്പെടുന്നു.
അവലംബം
വർഗ്ഗം:ഇന്ത്യയിലെ സർക്കാർ ഉടമസ്ഥതയിലുള്ള കമ്പനികൾ
ഒഴിവുകാലം (ചലച്ചിത്രം)
അഭിനേതാക്കൾ
==ഗാനങ്ങൾ == ഗാനങ്ങൾ :കെ. ജയകുമാർ ഈണം : ജോൺസൺ
പുറത്തേക്കുള്ള കണ്ണികൾ
വർഗ്ഗം:1985-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ഭരതൻ സംവിധാനം ചെയ്ത ചലച്ചിത്രങ്ങൾ
വർഗ്ഗം:ജയകുമാർ -ജോൺസൺ ഗാനങ്ങൾ വർഗ്ഗം:ജോൺസൺ സംഗീതം പകർന്ന ചലച്ചിത്രങ്ങൾ വർഗ്ഗം:കെ. ജയകുമാറിന്റെ ഗാനങ്ങൾ വർഗ്ഗം:പി.വി. ഗംഗാധരൻ നിർമ്മിച്ച ചലച്ചിത്രങ്ങൾ വർഗ്ഗം:പത്മരാജൻ തിരക്കഥ എഴുതിയ ചലച്ചിത്രങ്ങൾ‎
ഓൾ ഇന്ത്യ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ്, ബിലാസ്പൂർ
ദേശീയ പ്രാധാന്യമുള്ള ഒരു പൊതു ആരോഗ്യ സ്ഥാപനമാണ് ഓൾ ഇന്ത്യ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ്, ബിലാസ്പൂർ (എയിംസ് ബിലാസ്പൂർ). ഈ മെഡിക്കൽ സ്കൂളും ആശുപത്രിയും ഇന്ത്യയിലെ ഹിമാചൽ പ്രദേശിലെ ബിലാസ്പൂരിലാണ് സ്ഥിതി ചെയ്യുന്നത്, ഇത് ഓൾ ഇന്ത്യ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസിൽ (എയിംസ്) ഒന്നാണ്. 2017 ഒക്ടോബർ 4 ന് പ്രധാനമന്ത്രി നരേന്ദ്ര മോദി ഇൻസ്റ്റിറ്റ്യൂട്ടിന് തറക്കല്ലിട്ടു. 2022 ഒക്ടോബർ 05-ന് ഇത് ഉദ്ഘാടനം ചെയ്യപ്പെട്ടു.
അക്കാദമിക്
2020-21 അധ്യയന വർഷത്തിൽ പ്രവർത്തനക്ഷമമാകുന്ന നാല് എയിംസുകളിലൊന്നായ ഈ ഇൻസ്റ്റിറ്റ്യൂട്ട് 50 എംബിബിഎസ് വിദ്യാർത്ഥികളുടെ ആദ്യ ബാച്ചോടെ പ്രവർത്തനക്ഷമമായി. പിജിഐഎംഇആർ ചണ്ഡീഗഡ് എയിംസ് ബിലാസ്പൂരിന്റെ മെന്റർ ഇൻസ്റ്റിറ്റ്യൂട്ടാണ്.
അവലംബം
വർഗ്ഗം:ഓൾ ഇന്ത്യ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ്
എമ്മ അദ്‌ബോഗെ
എമ്മാ അദ്‌ബോഗെ (ജനനം 1982) ഒരു സ്വീഡിഷ് ചിത്രകാരിയും കുട്ടികളുടെ എഴുത്തുകാരിയും ആണ്. സ്വന്തം പുസ്തകങ്ങളെ ചിത്രീകരിക്കുന്നതിനു പുറമേ, വിദ്യാഭ്യാസ പ്രസാധകരിൽ നിന്നുള്ള കമ്മീഷനുകൾ ഏറ്റെടുക്കുകയും അവർ മറ്റ് എഴുത്തുകാർക്കും സംഭാവനകൾ നൽകുകയും ചെയ്യുന്നു. ലെനിസ് ഓൾലിയും കുട്ടികൾക്കുള്ള മറ്റ് രചനകളും അവർ ചിത്രീകരിച്ചതിന് 2013-ൽ അവർക്ക് എൽസാ ബെസ്കോ സമ്മാനിച്ചു.
ബാഹ്യ ലിങ്കുകൾ
വർഗ്ഗം:സ്വീഡിഷ് ബാലകഥാകൃത്തുകൾ വർഗ്ഗം:1982-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ
അംഗിക
ഇന്ത്യയിലെ ബീഹാർ, ജാർഖണ്ഡ് സംസ്ഥാനങ്ങളിലെ അംഗ പ്രദേശത്തിന്റെ പ്രാഥമിക ഭാഷയാണ് അംഗിക. മൈഥിലിയുടെ രൂപാന്തരം ആണിത്. അംഗിക ഭാഷ (𑂃𑂁𑂏𑂱𑂍𑂰 𑂦𑂰𑂭𑂰/अंगिका भाषा/অঙ্গিকা ভাষা ) അല്ലെങ്കിൽ പകരമായി ചിക്ക-ചിക്കി എന്ന് വർഗ്ഗീകരിച്ചിരിക്കുന്നു. ഇന്ത്യയെ കൂടാതെ, നേപ്പാളിലെ തെരായ് പ്രദേശത്തിന്റെ ചില ഭാഗങ്ങളിലും ഈ ഭാഷ സംസാരിക്കപ്പെടുന്നു. ഇത് കിഴക്കൻ ഇന്തോ-ആര്യൻ ഭാഷാ കുടുംബത്തിൽ പെടുന്നു. അസമീസ്, ബംഗാളി, മാഗാഹി തുടങ്ങിയ ഭാഷകളുമായി ഇതിന് അടുത്ത ബന്ധമുണ്ടെന്ന് അവകാശപ്പെടുന്നു.
ഇന്ത്യൻ ഭരണഘടനയുടെ എട്ടാം ഷെഡ്യൂളിൽ അംഗികയെ പട്ടികപ്പെടുത്തിയിട്ടില്ല. എന്നിരുന്നാലും, അംഗിക ഭാഷാ പ്രസ്ഥാനങ്ങൾ ഇത് ഉൾപ്പെടുത്തണമെന്ന് വാദിച്ചു സമർപ്പിച്ച അഭ്യർത്ഥന നിലവിൽ സർക്കാരിന്റെ പരിഗണനയിലാണ്. കൈതി ലിപികൾ ചരിത്രപരമായി ഉപയോഗിച്ചിരുന്നെങ്കിലും അംഗികം തിര്ഹുത ലിപിയിലാണ് എഴുതിയിരിക്കുന്നത്.
പ്രദേശം
ബീഹാറിലെ മുൻഗർ, ഭഗൽപൂർ, ബങ്ക ജില്ലകളും ജാർഖണ്ഡിലെ സന്താൽ പർഗാന ഡിവിഷനും ഉൾപ്പെടുന്ന അംഗ പ്രദേശത്താണ് അംഗിക അല്ലെങ്കിൽ ചിക്ക-ചിക്കി പ്രധാനമായും സംസാരിക്കുന്നത്.ഇത് സംസാരിക്കുന്നവരുടെ എണ്ണം ഏകദേശം 15 ദശലക്ഷം ആളുകൾ ആണ്. ഇന്ത്യയിലെ ബീഹാർ, ജാർഖണ്ഡ് സംസ്ഥാനങ്ങൾക്ക് പുറമേ, നേപ്പാളിലെ മൊറാംഗ് ജില്ലയിലും ഇത് ന്യൂനപക്ഷ ഭാഷയായി സംസാരിക്കുന്നു. 2011 ലെ നേപ്പാൾ സെൻസസ് സമയത്ത് മൊറാങ്ങിലെ 1.9% ആളുകൾ അംഗികയെ അവരുടെ മാതൃഭാഷയായി തിരിച്ചെടുത്തു.
മൈഥിലിയുമായുള്ള ബന്ധം
ലിംഗ്വിസ്റ്റിക് സർവേ ഓഫ് ഇന്ത്യ (1903) ൽ ജോർജ്ജ് എ ഗ്രിയേഴ്സൺ മൈഥിലിയുടെ ഒരു ഭാഷാഭേദമായി അംഗികയെ തരംതിരിച്ചിട്ടുണ്ട്. എന്നിരുന്നാലും, കുറച്ച് ആളുകൾ ഇപ്പോൾ ഒരു സ്വതന്ത്ര ഭാഷയായി അതിന്റെ പദവി ഉറപ്പിക്കുന്നു. 20-ആം നൂറ്റാണ്ടിന്റെ തുടക്കത്തിൽ ബീഹാറിലെ മൈഥിലി ഭാഷയുടെ വക്താക്കൾ മൈഥിലി-മീഡിയം പ്രൈമറി വിദ്യാഭ്യാസം ഉപയോഗിക്കണമെന്ന് ആവശ്യപ്പെട്ടപ്പോൾ, മൈഥിലി വിരുദ്ധരായ കുറച്ച് ആളുകൾ അവരെ പിന്തുണച്ചില്ല. പകരം ഹിന്ദി-മീഡിയം വിദ്യാഭ്യാസത്തെ അനുകൂലിച്ചു.
മൈഥിലി ഭാഷാ പ്രസ്ഥാനത്തെ ദുർബലപ്പെടുത്താൻ ബീഹാർ ഗവൺമെന്റും ഹിന്ദി അനുകൂല ബീഹാർ രാഷ്ട്രഭാഷ പരിഷത്തും അംഗികയെയും ബജ്ജിക്കയെയും വ്യത്യസ്ത ഭാഷകളായി ഉയർത്തിയെന്ന് മൈഥിലി വക്താക്കൾ വിശ്വസിക്കുന്നു. പ്രധാനമായും മൈഥിലി ബ്രാഹ്മണർ, കരൺ കായസ്ഥർ എന്നീ ജാതികളിൽ നിന്നുള്ള ആളുകൾ മൈഥിലി പ്രസ്ഥാനത്തെ ഹിന്ദി / ബംഗാളി ഭാഷയായി ഉൾപ്പെടുത്തേണ്ട നാളുകളിൽ പിന്തുണച്ചിരുന്നു. അതിനാൽ മൈഥിലി വിരുദ്ധ വിഭാഗങ്ങൾ മൈഥിലി ഭാഷയെ ബ്രാഹ്മണ ഭാഷയായി മുദ്രകുത്തി മറ്റ് പലരെയും പ്രകോപിപ്പിച്ചു. മിഥില മേഖലയിലെ ജാതികൾ അംഗികയും ബജ്ജികയും തങ്ങളുടെ മാതൃഭാഷകളായി ഉയർത്തിക്കാട്ടുന്നു. മൈഥിലി അടിസ്ഥാനമാക്കിയുള്ള പ്രാദേശിക സ്വത്വത്തിൽ നിന്ന് വേർപെടുത്താനും ശ്രമിക്കുന്നു.
ഔദ്യോഗിക പദവി
2018 മുതൽ ഇന്ത്യൻ സംസ്ഥാനമായ ജാർഖണ്ഡിൽ അംഗികയ്ക്ക് "രണ്ടാം സംസ്ഥാന ഭാഷ" എന്ന പദവിയുണ്ട്. മൈഥിലി ഉൾപ്പെടെ മറ്റ് 15 ഭാഷകളുമായി ഇത് ഈ പദവി പങ്കിടുന്നു.
ഗ്രന്ഥസൂചിക
വർഗ്ഗം:ഇന്ത്യയിലെ ഭാഷകൾ
കലക്
പഞ്ചാബ് സംസ്ഥാനത്തെ ലുധിയാന ജില്ലയിലെ ഒരു വില്ലേജാണ് കലക്. ലുധിയാന ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് കലക് സ്ഥിതിചെയ്യുന്നത്. കലക് വില്ലേജിന്റെ പരമാധികാരി സർപഞ്ചാണ്. ജനങ്ങൾ തെരഞ്ഞെടുക്കുന്ന പ്രതിനിധിയാണ് സർപഞ്ച്.
ജനസംഖ്യ
2011 ലെ ഇന്ത്യൻ കാനേഷുമാരി വിവരമനുസരിച്ച് കലക് ൽ 489 വീടുകൾ ഉണ്ട്. ആകെ ജനസംഖ്യ 2493 ആണ്. ഇതിൽ 1343 പുരുഷന്മാരും 1150 സ്ത്രീകളും ഉൾപ്പെടുന്നു. കലക് ലെ സാക്ഷരതാ നിരക്ക് 74.53 ശതമാനമാണ്. ഇത് സംസ്ഥാന ശരാശരിയായ 75.84 ലും താഴെയാണ്. കലക് ലെ 6 വയസ്സിനു താഴെയുള്ള കുട്ടികളുടെ എണ്ണം 207 ആണ്. ഇത് കലക് ലെ ആകെ ജനസംഖ്യയുടെ 8.3 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 1131 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു. ഇതിൽ 812 പുരുഷന്മാരും 319 സ്ത്രീകളും ഉണ്ട്. 2011 ലെ കാനേഷുമാരി പ്രകാരം 70.82 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 31.12 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ജാതി
കലക് ലെ 814 പേരും പട്ടിക ജാതി വിഭാഗത്തിൽ പെടുന്നു. 0 പേർ പട്ടിക വർഗ്ഗ വിഭാഗത്തിലുള്ളവരാണ്.
നരേന്ദ്രദേവ്
ജീവിതരേഖ
ഉത്തര കൊൽക്കത്തയിലെ ഒരു പ്രഭുകുടുംബത്തിലാണ് 1888-ൽ നരേന്ദ്ര ജനിച്ചത്. ഇദ്ദേഹത്തിന്റെ പിതാവ് നാഗേന്ദ്രചന്ദ്ര പുരോഗമന വീക്ഷണമുള്ള വ്യക്തിയായിരുന്നു. പിതൃസഹോദരപുത്രൻ രാജേന്ദ്ര ദേവ് വഴി നരേന്ദ്ര യൌവനാരംഭത്തിൽ ബംഗാളിലെ വിപ്ളവകാരികളുമായി ബന്ധപ്പെട്ടിരുന്നു. എന്നാൽ അത് വളരെ കുറച്ചുകാലമേ നിലനിന്നുള്ളൂ. മെട്രോപോളിറ്റൻ സ്കൂളിൽനിന്ന് പ്രശസ്തമായ നിലയിൽ മെട്രിക്കുലേഷൻ പാസ്സായെങ്കിലും അനാരോഗ്യംമൂലം നരേന്ദ്രയ്ക്ക് പഠനം തുടരാൻ കഴിഞ്ഞില്ല. എന്നാൽ വിവിധ വിഷയങ്ങളെപ്പറ്റി ഉത്സാഹപൂർവം ഇദ്ദേഹം നിരന്തരം പഠിക്കുകയും ആ പഠനം ജീവിതകാലം മുഴുവൻ തുടരുകയും ചെയ്തു.
രവീന്ദ്രനാഥ ടാഗൂർ, ശരത്ചന്ദ്ര ചതോപാധ്യായ, കാസി നസ്റുൾ ഇസ്ലാം, സത്യേന്ദ്രനാഥ് ദത്ത, മൊഹിത്ലാൽ മജുംദാർ, ശിശിർ കുമാർ ഭാദുരി തുടങ്ങി ബംഗാളി കലാസാഹിത്യരംഗത്ത് വിഖ്യാതരായ ഒട്ടേറെ ആളുകളുമായി അടുത്ത ബന്ധം നരേന്ദ്ര ദേവിനുണ്ടായിരുന്നു. സുബ്രമണ്യ ഭാരതിയെപ്പോലുള്ള മഹാന്മാരായ സാഹിത്യ-കലാപ്രവർത്തകരുമായും നരേന്ദ്രയ്ക്ക് അടുപ്പമുണ്ടായിരുന്നു.
പി.ഇ.എൻ. പശ്ചിമബംഗാൾ ശാഖ, ബാലസാഹിത്യ പരിഷദ്, ശരത് സമിതി, സാഹിത്യ തീർഥ എന്നീ സംഘടനകളുടെ പ്രസിഡന്റായിരുന്നു ഇദ്ദേഹം. രണ്ടുതവണ ബംഗീയസാഹിത്യ പരിഷത്തിന്റെ വൈസ് പ്രസിഡന്റായി പ്രവർത്തിച്ചു. ബംഗാളി നാടകവേദിയുടെ പ്രശ്നങ്ങൾക്കും സാധ്യതകൾക്കും പ്രാധാന്യം കൊടുത്തിരുന്ന നാച്ഘർ എന്ന വാരികയുടെയും ബയോസ്കോപ്പ് എന്ന ബംഗാളി സിനിമാ വാരികയുടെയും പാഠശാല എന്ന കുട്ടികളുടെ മാസികയുടെയും പത്രാധിപരായി നരേന്ദ്ര പതിനഞ്ചുവർഷം പ്രവർത്തിച്ചിട്ടുണ്ട്.
1950-ൽ നരേന്ദ്ര പല യൂറോപ്യൻ രാജ്യങ്ങളും സന്ദർശിക്കുകയും എഡിൻബറോയിൽവച്ചു നടന്ന അന്താരാഷ്ട്ര പി.ഇ.എൻ. സമ്മേളനത്തിൽ പങ്കെടുക്കുകയും ചെയ്തു. 1955-ൽ കിഴക്കൻ യൂറോപ്യൻ രാജ്യങ്ങൾ സന്ദർശിച്ചതോടൊപ്പം ഹെൽസിങ്കിയിൽ നടന്ന ലോക സമാധാന സമ്മേളനത്തിലും പങ്കെടുത്തു. ഷെർവുഡ് ആൻഡേഴ്സൻ, സ്റ്റീഫൻ സ്പെൻഡർ, അഗതാ ക്രിസ്റ്റി, എലിയ എഹ്റൻബർഗ്, മിഖായേൽ ഷൊളോഖോവ് എന്നീ ലോകപ്രശസ്ത സാഹിത്യകാരന്മാരുമായി ഇദ്ദേഹത്തിന് സുഹൃദ്ബന്ധമുണ്ടായിരുന്നു.
ബ്രഹ്മബാന്ധവ് ഉപാധ്യായയുടെ പത്രാധിപത്യത്തിൽ പ്രസിദ്ധീകരിച്ചിരുന്ന സന്ധ്യ എന്ന ആനുകാലിക പ്രസിദ്ധീകരണത്തിലായിരുന്നു നരേന്ദ്ര ദേവ് രചിച്ച കവിത ആദ്യം വെളിച്ചം കണ്ടത്. ഗാർമിൽ നരേന്ദ്രയുടെ ആദ്യ നോവലും ചതുർവേദാശ്രം ആദ്യ കഥാസമാഹാരവും വസുന്ധര ആദ്യ കവിതാസമാഹാരവുമാണ്. യാത്രാവിവരണങ്ങളും മാനവേന്ദ്ര സുർ എന്ന തൂലികാനാമത്തിൽ ആക്ഷേപഹാസ്യപരമായ രേഖാചിത്രങ്ങളും കുട്ടികൾക്കുവേണ്ടിയുള്ള നാടകങ്ങളും ഇദ്ദേഹം രചിച്ചു. 1934-ൽത്തന്നെ ഒരു കലയെന്ന നിലയിൽ സിനിമയെ പരിചയപ്പെടുത്തുന്ന സിനിമ എന്ന പുസ്തകം ബംഗാളിയിൽ പ്രസിദ്ധീകരിച്ചിരുന്നു. പ്രാദേശിക ഭാഷകളിൽ സിനിമകൾപോലും വിരളമായിരുന്ന അക്കാലത്ത് ബംഗാളിയിൽ ഇത്തരം ഒരു പുസ്തകം പ്രസിദ്ധീകരിക്കപ്പെട്ടു എന്നത് ശ്രദ്ധേയമാണ്. സിനിമയോടു ബന്ധപ്പെട്ട നിരവധി സാങ്കേതിക പദങ്ങൾ ബംഗാളിയിൽ അന്ന് ഇദ്ദേഹത്തിന് പുതുതായി രൂപപ്പെടുത്തേണ്ടിവന്നു.
നരേന്ദ്ര ദേവിന്റെ പ്രസിദ്ധീകരിക്കപ്പെട്ട 36 പുസ്തകങ്ങളിൽ കവിതാ വിവർത്തനങ്ങളായ നാല് കൃതികളിൽ രണ്ടെണ്ണം കാളിദാസന്റെ മേഘദൂതും ഉമർ ഖയ്യാമിന്റെ കൃതികളും ആണ്. മൂന്ന് ചെറുകഥാസമാഹാരങ്ങൾ, ഒരു ജീവചരിത്രം (ശരത്ചന്ദ്രയെപ്പറ്റി), മൂന്ന് യാത്രാവിവരണങ്ങൾ, ഒമ്പത് നോവലുകൾ, എട്ട് ബാലസാഹിത്യകൃതികൾ തുടങ്ങിയവയും അക്കൂട്ടത്തിൽപ്പെടും.
വിധവാ വിവാഹം പാപമായി കരുതിയിരുന്ന 1920-കളുടെ തുടക്കത്തിൽ രാധാറാണി ദത്ത എന്ന വിധവയെ നരേന്ദ്ര വിവാഹം കഴിച്ചത് യാഥാസ്ഥിതികരുടെ ഇടയിൽ വലിയ ഒച്ചപ്പാടിനു കാരണമായി. എന്നാൽ രവീന്ദ്രനാഥ ടാഗൂറും ശരത്ചന്ദ്രയും ദമ്പതികളെ അനുഗ്രഹിച്ച് വിധവാ വിവാഹത്തെ പ്രോത്സാഹിപ്പിക്കുന്ന നിലപാടാണ് എടുത്തത്.
അവലംബം
വർഗ്ഗം:ബംഗാളി സാഹിത്യകാരന്മാർ
ആൽഫ്രെഡോ ഗുവേര
പ്രമുഖ ക്യൂബൻ ഡോക്യുമെന്ററി സംവിധായകനും സാംസ്കാരിക പ്രവർത്തകനും ക്യൂബൻ വിപ്ലവ പോരാളിയുമാണ് ആൽഫ്രെഡോ ഗുവേര (മരണം : 19 ഏപ്രിൽ 2013). വിപ്ലവ കാലഘട്ടം മുതൽ ഫിദൽ കാസ്ട്രോയുടെയും റൗൾ കാസ്ട്രോയുടെയും ഉറ്റ സഖാവായിരുന്നു. 1970 കളിൽ ക്യബയുടെ സാംസ്കാരിക വകുപ്പിന്റെ ഉപ മന്ത്രിയായിരുന്നു. എൺപതുകളിൽ യുനെസ്കോ അംബാസഡറായും പ്രവർത്തിച്ചു. ക്യൂബൻ കല - ഛായാഗ്രഹണ ഇൻസ്റ്റിറ്റ്യൂട്ടിന്റെ (Instituto Cubano del Arte y la Industria Cinematográficos (ICAIC)) സ്ഥാപക പ്രസിഡന്റാണ്. 1979 മുതൽ ഹവാനയിൽ തുടർച്ചയായി നടക്കുന്ന 'ന്യൂ ലാറ്റിനമേരിക്കൻ സിനിമ' എന്ന ചലച്ചിത്രമേളയ്ക്ക് തുടക്കം കുറിച്ചത് ഇദ്ദേഹമാണ്. 1980 ൽ ഹംപെർട്ടോ സൊളാസിന്റെ സീലിയ എന്ന ചിത്രത്തിന്റെ നിർമ്മാണവുമായി ബന്ധപ്പെട്ടുണ്ടായ വിവാദത്തെത്തുടർന്ന് ഐസിഎഐസി തലപ്പത്തു നിന്ന് പുറത്താക്കപ്പെട്ടെങ്കിലും വീണ്ടും ആ സ്ഥാനത്തേക്ക് വരികയും 2000 ൽ വിരമിക്കുന്നതു വരെ പ്രസിഡന്റായി തുടരുകയും ചെയ്തു.
അവലംബം
വർഗ്ഗം:ജനിച്ച വർഷം ഇല്ലാത്ത ജീവചരിത്രലേഖനങ്ങൾ വർഗ്ഗം: 2013-ൽ മരിച്ചവർ വർഗ്ഗം:ഏപ്രിൽ 19-ന് ജനിച്ചവർ വർഗ്ഗം:മരിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:ജനിച്ച വർഷം ഇല്ലാത്ത ജീവചരിത്രലേഖനങ്ങൾ വർഗ്ഗം:ക്യൂബൻ ഡോക്യുമെന്ററി ചലച്ചിത്ര സംവിധായകർ
മണിബേൻ പട്ടേൽ
സ്വതന്ത്രസമരസേനാനിയും ഇന്ത്യൻ പാർലമെന്റിലെ മുൻഅംഗവും  സർദ്ദാർ വല്ലഭായ് പട്ടേലിന്റെ മകളുമാണ് മണിബേൻ പട്ടേൽ. 1903 ഏപ്രിൽ 3 നു ഗുജറാത്തിലെ ആനന്ദ ജില്ലയിലെ കരംസാദിൽ ജനിച്ചു. നിസ്സഹകരണ പ്രസ്ഥാനത്തിലും ഉപ്പുസത്യാഗ്രഹത്തിലും ക്വിറ്റ് ഇന്ത്യാ പ്രക്ഷോഭത്തിലും പങ്കെടുത്ത് ജയിൽ‌വാസം അനുഭവിച്ചിട്ടുണ്ട്. സ്വാതന്ത്രാനന്തരം ഗുജറാത്തിലെ മെഹ്സാന ലോക്സഭാ മണ്ഡലത്തിൽ നിന്നും ജയിച്ചിട്ടുണ്ട്.
അവലംബം
വർഗ്ഗം:ഇന്ത്യൻ സ്വാതന്ത്ര്യസമരസേനാനികൾ വർഗ്ഗം:ഇന്ത്യൻ സ്വാതന്ത്ര്യസമരത്തിലെ വനിതകൾ വർഗ്ഗം:1903-ൽ ജനിച്ചവർ
ഇന്ത്യാ ഗവൺമെന്റിന്റെ ഏജൻസികളുടെ പട്ടിക
ലഘുചിത്രം|Emblem of India ഇത് ഇന്ത്യൻ കേന്ദ്ര ഗവൺമെന്റിന്റെ വകുപ്പുകളുടെയും ഏജൻസികളുടെയും പട്ടികയാണ്.
ആയുഷ് മന്ത്രാലയം
ഗവേഷണം
ഗ്രന്ഥാലയ&വിവര ശാസ്ത്രം
ഗ്രന്ഥാലയ&വിവര ശാസ്ത്രം (ചിലപ്പോൾ ബഹുവചന രൂപത്തിൽ ഗ്രന്ഥാലയ&വിവര ശാസ്ത്രങ്ങൾ അല്ലെങ്കിൽ ഗ്രന്ഥാലയ&വിവര പഠനങ്ങൾ) എന്നത് ഗ്രന്ഥാലയ ശാസ്ത്രത്തിന്റെയും വിവര ശാസ്ത്രത്തിന്റെയും  ഒരു കൂടിച്ചേരലാണ്. ഈ സംയുക്ത സംജ്ഞ ഗ്രന്ഥാലയ&വിവര ശാസ്ത്ര വിദ്യാലയങ്ങളുമായി (ചുരുക്ക രൂപത്തിൽ എസ്.എൽ.ഐ.എസ്) ബന്ധപ്പെട്ടിരിക്കുന്നു.
ഇന്ത്യാ ഗവൺമെന്റിന്റെ ഏജൻസികളുടെ പട്ടിക
ആയുഷ് മന്ത്രാലയം
പ്രൊഫഷണൽ കൗൺസിലുകൾ
ഗ്രന്ഥാലയ&വിവര ശാസ്ത്രം
ഇരുപതാം (20th) നൂറ്റാണ്ടിന്റെ ഉത്തരാർദ്ധത്തോടെ തൊഴിൽപരമായ പരിശീലന പരിപാടികളിൽ നിന്നും സർവകലാശാല സ്ഥാപനങ്ങളായി വികസിച്ചുവന്ന ഗ്രന്ഥശാലപരിപാലനത്വ വിദ്യാലയങ്ങൾ (സ്കൂൾസ് ഓഫ് ലൈബ്രെരിയൻഷിപ്) 1960-കളുടെ അന്ത്യഘട്ടത്തിൽ വിവരശാസ്ത്രം എന്നാ സംജ്ഞ അവരുടെ പേരിനൊപ്പം കൂട്ടിച്ചേർത്തു തുടങ്ങി. ഇത്തരത്തിൽ ചെയ്ത ആദ്യ വിദ്യാലയം പിറ്റ്സ്ബർഗ് സർവകലാശാലയിലെതാണ്(1964-ൽ)
ഇന്ത്യാ ഗവൺമെന്റിന്റെ ഏജൻസികളുടെ പട്ടിക
ഹെവി വ്യവസായ മന്ത്രാലയം
ഹെവി വ്യവസായ വകുപ്പ്
ഗ്രന്ഥാലയ&വിവര ശാസ്ത്രം
1970-കളിലും 1980-കളിലും കൂടുതൽ വിദ്യാലയങ്ങൾ ഈ രീതി പിന്തുടരുകയും 1990-കളോടെ അമേരിക്കൻ ഐക്യ നാടുകളിലെ എല്ലാ ഗ്രന്ഥാലയ വിദ്യാലയങ്ങളും അവരുടെ പേരിനൊപ്പം വിവരശാസ്ത്രം എന്നു കൂട്ടിച്ചേർത്തു.
ഇന്ത്യാ ഗവൺമെന്റിന്റെ ഏജൻസികളുടെ പട്ടിക
സ്വയംഭരണ സ്ഥാപനങ്ങൾ, ബോർഡുകൾ & കോർപ്പറേഷനുകൾ
ബോർഡുകൾ / അക്കാദമികൾ / സ്ഥാപനങ്ങൾ (ഗ്രാന്റ് ഇൻ എയ്ഡ്)
ഗ്രന്ഥാലയ&വിവര ശാസ്ത്രം
മാറ്റി നിർത്തപ്പെട്ട അല്ലെങ്കിൽ മറിച്ചുള്ളവ ഉണ്ടായിരുന്നെങ്കിലും സമാനവിധത്തിലുള്ള വികാസങ്ങൾ ലോകത്തിന്റെ മറ്റുഭാഗങ്ങളിലും നടക്കുകയുണ്ടായി. ഉദാഹരണത്തിന് ഡെന്മാർക്കിലെ രാജകീയ ഗ്രന്ഥശാലപരിപലനത്വ വിദ്യാലയം അതിന്റെ നാമധേയം 1997-ൽ രാജകീയ ഗ്രന്ഥാലയ&വിവര ശാസ്ത്ര വിദ്യാലയമെന്നാക്കിമാറ്റി. നോർവെയിലെ ട്രോമ്സോയിൽ പ്രമാണ-രേഖീകരണ ശാസ്ത്രം (ഡോക്യുമെന്റെഷൻ) എന്ന സംജ്ഞയ്ക്കാണ് ഈ മേഖലയിൽ മുന്ഗണന നല്കുന്നത്. ഫ്രാൻസിൽ വിവര ശാസ്ത്രവും വിനിമയ പഠനവും (കംമ്യുനിക്കെഷൻ സ്റ്റഡീസ്) ഒരു മധ്യവിജ്ഞാനശാഖ (ഇന്റർ ഡിസിപ്ലിനറി) രൂപീകരിക്കുന്നു. സ്വീഡനിൽ പുരാരേഖ ശാസ്ത്രം (ആർക്കൈവൽ സയൻസ്), ഗ്രന്ഥാലയ ശാസ്ത്രം, പ്രദർശനാലയ ശാസ്ത്രം (മ്യുസിയോളജി) എന്നിവ പുരാരേഖാ,ഗ്രന്ഥാലയ, പ്രദർശനാലയ പഠനങ്ങൾ എന്നതായി സമന്വയിക്കപ്പെട്ടിരിക്കുന്നു.
ഇന്ത്യാ ഗവൺമെന്റിന്റെ ഏജൻസികളുടെ പട്ടിക
വിദ്യാഭ്യാസ മന്ത്രാലയം
സ്കൂൾ വിദ്യാഭ്യാസ, സാക്ഷരതാ വകുപ്പ്
ഗ്രന്ഥാലയ&വിവര ശാസ്ത്രം
രണ്ടു തുറകളും ലയിപ്പിച്ചു ചേർക്കാനുള്ള പ്രവണതാഗതി ഉണ്ടായിരുന്നിട്ടുകൂടി ചിലർ, ഗ്രന്ഥാലയ ശാസ്ത്രം, വിവര ശാസ്ത്രം എന്നീ രണ്ടു മൂലവിജ്ഞാനശാഖകളെയും വേർപെട്ടു നിൽക്കുന്നവയായിതന്നെ കാണുന്നു. എന്നിരുന്നാലും, ഇന്ന് കാണുന്ന പ്രവണത ഈ രണ്ടു സംജ്ഞകളെയും പര്യായ പദങ്ങളായി കാണുക എന്നതാണ്. കൂടാതെ ഗ്രന്ഥാലയം എന്നാ സംജ്ഞ വിട്ടുകളഞ്ഞ് വിവര പഠനവിഭാഗങ്ങൾ (ഇൻഫർമേഷൻ ഡിപ്പാർട്ട്മെന്റ്സ്) അല്ലെങ്കിൽ ഐ-സ്കൂൾസ് എന്നു പറയാനുള്ള പ്രവണതയും കണ്ടുവരുന്നുണ്ട്. പ്രമാണ-രേഖീകരണമെന്ന (ഡോക്യുമെൻറ്റെഷൻ) സങ്കല്പനത്തെ (കണ്സെപ്റ്റ്) പുനരുത്ഥീകരിച്ച് ഗ്രന്ഥാലയ, വിവര, പ്രമാണ-രേഖീകരണ പഠനങ്ങൾ (അല്ലെങ്കിൽ ശാസ്ത്രം) എന്നാക്കി മാറ്റാനുള്ള ശ്രമങ്ങളും നടക്കുന്നുണ്ട്.
ഇന്ത്യാ ഗവൺമെന്റിന്റെ ഏജൻസികളുടെ പട്ടിക
വിദ്യാഭ്യാസ മന്ത്രാലയം
ഉന്നത വിദ്യാഭ്യാസ വകുപ്പ്
സംഘടനാ ഘടന: ഡിപ്പാർട്ട്‌മെന്റിനെ എട്ട് ബ്യൂറോകളായി തിരിച്ചിരിക്കുന്നു, ഡിപ്പാർട്ട്‌മെന്റിന്റെ മിക്ക ജോലികളും ഈ ബ്യൂറോകൾക്ക് കീഴിലുള്ള 100-ലധികം സ്വയംഭരണ സ്ഥാപനങ്ങൾ വഴിയാണ് കൈകാര്യം ചെയ്യുന്നത്.
സാങ്കേതിക വിദ്യാഭ്യാസം
ഭരണവും ഭാഷകളും
2. കേന്ദ്രീയ ഹിന്ദി സൻസ്ഥാൻ (കെഎച്ച്എസ്), ആഗ്ര
4. നാഷണൽ കൗൺസിൽ ഫോർ പ്രൊമോഷൻ ഓഫ് ഉർദു ലാംഗ്വേജ് (NCPUL)
5. നാഷണൽ കൗൺസിൽ ഫോർ പ്രൊമോഷൻ ഓഫ് സിന്ധി ഭാഷ (NCPSL)
6. മൂന്ന് സബോർഡിനേറ്റ് ഓഫീസുകൾ: സെൻട്രൽ ഹിന്ദി ഡയറക്ടറേറ്റ് (CHD), ന്യൂഡൽഹി; കമ്മീഷൻ ഫോർ സയന്റിഫിക് & ടെക്നോളജിക്കൽ ടെർമിനോളജി (CSTT), ന്യൂഡൽഹി; കൂടാതെ സെൻട്രൽ ഇൻസ്റ്റിറ്റ്യൂട്ട് ഓഫ് ഇന്ത്യൻ ലാംഗ്വേജസ് (സിഐഐഎൽ), മൈസൂർ.
വിദൂര വിദ്യാഭ്യാസവും സ്കോളർഷിപ്പുകളും
മറ്റുള്ളവ:
ഇൻഫർമേഷൻ ആൻഡ് ബ്രോഡ്കാസ്റ്റിംഗ് മന്ത്രാലയം
4. പ്രസാർ ഭാരതി
7. കുട്ടികളുടെ ഫിലിം സൊസൈറ്റി
8. ഫിലിം ആൻഡ് ടെലിവിഷൻ ഇൻസ്റ്റിറ്റ്യൂട്ട് ഓഫ് ഇന്ത്യ
9. ഫിലിം സർട്ടിഫിക്കേഷൻ അപ്പലേറ്റ് ട്രിബ്യൂണൽ
10. ഇന്ത്യൻ ഇൻസ്റ്റിറ്റ്യൂട്ട് ഓഫ് മാസ് കമ്മ്യൂണിക്കേഷൻ (ഐഐഎംസി)
11. നാഷണൽ ഫിലിം ആർക്കൈവ് ഓഫ് ഇന്ത്യ (NFAI)
12. രജിസ്ട്രാർ ഓഫ് ന്യൂസ്‌പേപ്പേഴ്‌സ് ഫോർ ഇന്ത്യ (RNI) ഓഫീസ്
13. പ്രസ് കൗൺസിൽ ഓഫ് ഇന്ത്യ
14. പ്രസ് ഇൻഫർമേഷൻ ബ്യൂറോ (PIB)
15. സത്യജിത് റേ ഫിലിം ആൻഡ് ടെലിവിഷൻ ഇൻസ്റ്റിറ്റ്യൂട്ട്
16. ഫിലിംസ് ഡിവിഷൻ
17. ഫോട്ടോ ഡിവിഷൻ
18. പ്രസിദ്ധീകരണ വിഭാഗം
19. ഗവേഷണ റഫറൻസ്, പരിശീലന വിഭാഗം
20. ഗാന-നാടക വിഭാഗം
21. ബ്രോഡ്കാസ്റ്റ് എഞ്ചിനീയറിംഗ് കൺസൾട്ടന്റ്സ് ഇന്ത്യ ലിമിറ്റഡ് (പൊതുമേഖലാ സ്ഥാപനം)
22. ദേശീയ ചലച്ചിത്ര വികസന കോർപ്പറേഷൻ (പൊതുമേഖലാ സ്ഥാപനം)
നിയമ-നീതി മന്ത്രാലയം
നീതിന്യായ വകുപ്പ്
നിയമകാര്യ വകുപ്പ്
നിയമനിർമ്മാണ വകുപ്പ്
ആദ്യത്തെ ദേശീയ ജുഡീഷ്യൽ പേ കമ്മീഷൻ
പുതിയതും പുനരുപയോഗിക്കാവുന്നതുമായ ഊർജ്ജ മന്ത്രാലയം
MNRE-യുടെ കീഴിലുള്ള സ്വയംഭരണ ഗവേഷണ-വികസന സ്ഥാപനം
പൊതുമേഖലാ സ്ഥാപനങ്ങൾ / സംയുക്ത സംരംഭങ്ങൾ
റെയിൽവേ മന്ത്രാലയം
റെയിൽവേ ബോർഡ്
ഇന്ത്യൻ റെയിൽവേ
പ്രൊഡക്ഷൻ യൂണിറ്റുകൾ
മെയിന്റനൻസ് യൂണിറ്റുകൾ
റെയിൽ ഭൂമി വികസന അതോറിറ്റി
ടെക്സ്റ്റൈൽസ് റിസർച്ച് അസോസിയേഷനുകൾ
നോർത്തേൺ ഇന്ത്യ ടെക്സ്റ്റൈൽ റിസർച്ച് അസോസിയേഷൻ (NITRA)
അഹമ്മദാബാദ് ടെക്സ്റ്റൈൽ ഇൻഡസ്ട്രി റിസർച്ച് അസോസിയേഷൻ (ATIRA)
ബോംബെ ടെക്സ്റ്റൈൽ റിസർച്ച് അസോസിയേഷൻ (BTRA)
സൗത്ത് ഇന്ത്യ ടെക്സ്റ്റൈൽ റിസർച്ച് അസോസിയേഷൻ (SITRA)
ചണം വ്യവസായ ഗവേഷണ അസോസിയേഷൻ (IJIRA)
വൂൾ റിസർച്ച് അസോസിയേഷൻ (WRA)
സിന്തറ്റിക് & ആർട്ട് സിൽക്ക് മിൽസ് റിസർച്ച് അസോസിയേഷൻ (SASMIRA)
ബഹിരാകാശ വകുപ്പ്
ബഹിരാകാശ വകുപ്പ് ഇനിപ്പറയുന്ന ഏജൻസികളെയും സ്ഥാപനങ്ങളെയും നിയന്ത്രിക്കുന്നു:
ഇന്ത്യയിലെ ട്രിബ്യൂണലുകൾ
Appellate Tribunal
ഇതും കാണുക
ഭാരത സർക്കാർ
ബോണ്ടാങ്
ഇൻഡോനേഷ്യയിലെ ബോർണിയോ ദ്വീപിന്റെ കിഴക്കൻ തീരത്തുള്ള കിഴക്കൻ കലിമന്താൻ പ്രവിശ്യയിലെ ഒരു നഗരമാണ് ബോണ്ടാങ്. 497.57 ചതുരശ്ര കിലോമീറ്ററാണ് വിസ്തീർണം. 2010-ലെ സെൻസസ് പ്രകാരം ജനസംഖ്യ 140,787 ആണ്. 2017-ൽ സിവിൽ രജിസ്ട്രിയിൽ ജനസംഖ്യ 170,611 ആയിരിക്കുമെന്നാണ് കണക്കാക്കുന്നത്. 2010-ൽ ഇന്തോനേഷ്യയുടെ സ്റ്റാറ്റിക്സ് പ്രകാരം, ബോണ്ടാങ് മുനിസിപ്പാലിറ്റിയിലെ ഏറ്റവും ഉയർന്ന ജിഡിപി (നോമിനൽ) പെർ കാപിറ്റ 38,30,407,000 (38,306 യുഎസ് ഡോളർ) ആയി കണക്കാക്കപ്പെട്ടിരുന്നു,
പുറം കണ്ണികൾ
വർഗ്ഗം:ഇന്തോനേഷ്യൻ നഗരങ്ങൾ
എൻ.ജി. രംഗ
ഇന്ത്യൻ സ്വാതന്ത്ര്യ സമര സേനാനിയും, പാർലമെന്റേറിയൻ, കിസാൻ കർഷക നേതാവായിരുന്ന '''എൻ. ജി. രംഗ എന്ന് അറിയപ്പെട്ടിരുന്ന ഗോഗിനേനി രംഗ നൌലുലു''' ( 1900 നവംബർ 7 - 1995 ജൂൺ 9 ). കർഷക തത്ത്വചിന്തയുടെ ഒരു വ്യാഖ്യാനമായിരുന്നു അദ്ദേഹം. ഇന്ത്യൻ കർഷക പ്രസ്ഥാനത്തിന്റെ പിതാവായി അദ്ദേഹത്തെ കണക്കാക്കപ്പെടുന്നു.
ആദ്യകാലജീവിതം
ആന്ധ്രാപ്രദേശിലെ ഗുണ്ടൂർ ജില്ലയിലെ നിടുബ്രോലു ഗ്രാമത്തിലാണ് എൻ. ജി. രംഗ ജനിച്ചത്. ഗുണ്ടൂരിലെ ആന്ധ്രാ ക്രിസ്ത്യൻ കോളെജിൽ നിന്ന് ബിരുദം കരസ്ഥമാക്കി. 1926 ൽ ഓക്സ്ഫഡ് സർവകലാശാലയിൽ നിന്നും സാമ്പത്തിക ശാസ്ത്രത്തിൽ ബിരുദം നേടി. ഇന്ത്യയിൽ തിരിച്ചെത്തി മദ്രാസിലെ കോളേജിലെ എക്കണോമിക്സ് പ്രൊഫസർ ആയി അദ്ധ്യാപനം എടുത്തു അദ്ദേഹം.
രാഷ്ട്രീയ ജീവിതം
1930 ൽ ഗാന്ധിയുടെ പ്രതികരണ പ്രസ്ഥാനത്തിൽ നിന്നും പ്രചോദനം ഉൾക്കൊണ്ട സ്വാതന്ത്ര്യ പ്രസ്ഥാനത്തിൽ രംഗ പങ്കുചേർന്നു. 1933 ൽ അദ്ദേഹം പ്രക്ഷോഭം സംഘടിപ്പിച്ചു. മൂന്നുവർഷം കഴിഞ്ഞ് അദ്ദേഹം കിസാൻ കോൺഗ്രസ് പാർട്ടി രൂപീകരിച്ചു. ഗാന്ധിയുമായി നടത്തിയ സംഭാഷണങ്ങളുമായി ബാപ്പു ബ്ലെസ്സസ് എന്ന പേരിൽ ഒരു പുസ്തകം രചിച്ചു.
അവലംബങ്ങൾ
വർഗ്ഗം:1901-ൽ ജനിച്ചവർ വർഗ്ഗം:1995-ൽ മരിച്ചവർ വർഗ്ഗം:രണ്ടാം ലോക്‌സഭയിലെ അംഗങ്ങൾ വർഗ്ഗം:മൂന്നാം ലോക്‌സഭയിലെ അംഗങ്ങൾ വർഗ്ഗം:നാലാം ലോക്‌സഭയിലെ അംഗങ്ങൾ വർഗ്ഗം:ഏഴാം ലോക്‌സഭയിലെ അംഗങ്ങൾ വർഗ്ഗം:എട്ടാം ലോക്‌സഭയിലെ അംഗങ്ങൾ വർഗ്ഗം:ഒൻപതാം ലോക്‌സഭയിലെ അംഗങ്ങൾ വർഗ്ഗം:ഗാന്ധിയർ വർഗ്ഗം:ആന്ധ്രാപ്രദേശിൽ നിന്നുള്ള ലോക്‌സഭാംഗങ്ങൾ വർഗ്ഗം:ഭരണഘടനാ നിർമ്മാണസഭയിലെ അംഗങ്ങൾ വർഗ്ഗം:സ്വതന്ത്രാ പാർട്ടി നേതാക്കൾ
ബഹിംഗ് ഭാഷ
പൈവ, ദുങ്‌മോവ, രുഖുസാലു, വാരിപ്‌സാവ, തിമ്രിവ, ധിമ്രിവ, നയൻഗോ, ധയാംഗോ, ഖലീവ/ഖലുവ, റെൻഡുക്‌പ/റെൻഡു, രുങ്‌ബു/റുംദാലി/ദിബുർച്ച/താംരോച്ച ) എന്നിങ്ങനെ പേരുള്ള നേപ്പാളിലെ ബഹിംഗ് വംശീയ സംഘത്തിൽപ്പെട്ട ബഹിംഗ് പൂർവ്വികർ 11,500 ആളുകൾ സംസാരിക്കുന്ന ഒരു ഭാഷയാണ് ബഹിംഗ് ഭാഷ. ഇത് ചൈന-ടിബറ്റൻ ഉപഗ്രൂപ്പായ കിരാന്തി ഭാഷകളുടെ കുടുംബത്തിൽ പെടുന്നു.
റംദാലി ഗ്രൂപ്പിനെ അവരിൽ ചിലർ നെച്ചലി എന്നും വിളിക്കുന്നു.
പേരുകൾ
ബഹിംഗിന്റെ ഇനിപ്പറയുന്ന ഇതര പേരുകൾ എത്‌നോലോഗ് പട്ടികപ്പെടുത്തുന്നു: ബേയിംഗ്, ഇക്കെ ലോ, കിരന്തി-ബാഹിംഗ്, പൈ ലോ, റാഡു ലോ. പ്രോച്ച ലോ
ഭൂമിശാസ്ത്രപരമായ വിതരണം
നേപ്പാളിലെ ഇനിപ്പറയുന്ന സ്ഥലങ്ങളിൽ ബഹിംഗ് സംസാരിക്കപ്പെടുന്നു (എത്‌നലോഗ്).
ഭാഷാഭേദങ്ങൾ
എത്‌നോലോഗ് അനുസരിച്ച്, ബഹിംഗിൽ റംദാലി, നെച്ചാലി, ടോലാച്ച, മൊബ്ലോച്ച, ഹാംഗു ഭാഷകൾ അടങ്ങിയിരിക്കുന്നു. എല്ലാ ഭാഷകളിലും 85% അല്ലെങ്കിൽ അതിന് മുകളിലുള്ള ബുദ്ധിശക്തിയുണ്ട്. ബഹിംഗ് മിക്ക ആളുകളും നന്നായി മനസ്സിലാക്കുന്നു.
പ്രമാണീകരണം
ബഹിംഗ് ഭാഷയെ ബ്രയാൻ ഹൗട്ടൺ ഹോഡ്‌സൺ (1857, 1858) വളരെ സങ്കീർണ്ണമായ വാക്കാലുള്ള രൂപഘടനയുള്ളതായി വിശേഷിപ്പിച്ചു. 1970-കളോടെ, അവശിഷ്ടങ്ങൾ മാത്രം അവശേഷിച്ചു. ബഹിംഗിനെ വ്യാകരണപരമായ ശോഷണത്തിന്റെയും ഭാഷാ മരണത്തിന്റെയും ഒരു കേസ് പഠനമാക്കി മാറ്റി.
മേരി ഷാർലീബ്
ജീവചരിത്രം
അമ്മയുടെ മരണത്തെത്തുടർന്ന്, കർശനമായ ഒരു ഇവാഞ്ചലിക്കൽ ക്രിസ്ത്യൻ കുടുംബത്തിൽ, മുത്തശ്ശിമാർ വളർത്തിയ അവർ മാഞ്ചസ്റ്ററിലെ ഒരു ബോർഡിംഗ് സ്കൂളിലും പിന്നീട് ന്യൂ ബ്രൈട്ടണിലുമായി പഠിച്ചു. ഒടുവിൽ ലണ്ടനിലെ 16 അപ്പർ ഹാമിൽട്ടൺ ടെറസിലെ മിസ്സിസ് ടിൻഡാൾസ് സ്കൂളിൽ ചേർന്നു. പരമ്പരാഗത മധ്യവർഗ കുടുംബത്തിലായിരുന്നു അവർ വളർന്നത്. 19 വയസ്സുള്ളപ്പോൾ, “മിഡിൽ ടെമ്പിളിൽ അത്താഴം കഴിക്കുന്നതിലും, ബാറിലേക്കുള്ള വിളിയുടെ തയ്യാറെടുപ്പിലും തുടർന്നുള്ള മദ്രാസിൽ ഒരു ബാരിസ്റ്ററായി പ്രാക്ടീസിലും ഏർപ്പെട്ടിരുന്ന” വില്യം ഷാർലീബിനെ കണ്ടുമുട്ടി. 1865 ഫെബ്രുവരിയിൽ അദ്ദേഹത്തിന്റെ പ്രാരംഭ വിവാഹാലോചന മാതാപിതാക്കളുടെ എതിർപ്പിനെ നേരിട്ടു. മേരി നിർബന്ധത്തെത്തുടർന്ന് ഒടുവിൽ വിവാഹം 1865 ഡിസംബറിൽ നടന്നു, ദമ്പതികൾ അപ്പോൾത്തന്നെ ഇന്ത്യയിലേക്ക് യാത്ര തിരിച്ചു.
മദ്രാസിൽ ആയിരിക്കുമ്പോൾ, സ്ത്രീകളുടെ ഗൈനക്കോളജിക്കൽ ആരോഗ്യത്തിനും പ്രസവസമയത്തും വൈദ്യസേവനങ്ങളുടെ അഭാവത്തെക്കുറിച്ച് ഷാർലീബ് മനസ്സിലാക്കി, അത് ജനന പ്രക്രിയ അപകടകരമാക്കി. ഈ സാഹചര്യം അവരെ മെഡിക്കൽ അനുഭവം നേടാൻ പ്രേരിപ്പിച്ചു, ഒരു വിദ്യാർത്ഥി മിഡ്‌വൈഫായി പരിശീലനം നേടാൻ അവരെ അനുവദിച്ചു. തുടർന്ന് മെഡിക്കൽ സ്കൂളിൽ ചേരാൻ അവൾ ആഗ്രഹിച്ചു. എന്നിരുന്നാലും, മെഡിക്കൽ സ്കൂളുകളിൽ സ്ത്രീകൾ പ്രവേശനം നേടാൻ തുടങ്ങിയ ഇംഗ്ലണ്ടിൽ പഠിക്കാൻ അവരുടെ യുവകുടുംബത്തെ ഉപേക്ഷിക്കാൻ ഭർത്താവ് ആഗ്രഹിച്ചില്ല. 1875 ൽ മദ്രാസ് മെഡിക്കൽ കോളേജിലെ ആദ്യത്തെ നാല് വനിതാ വിദ്യാർത്ഥികളിൽ ഒരാളായി അവർ മെഡിക്കൽ സ്കൂളിൽ ചേർന്നു. മൂന്നുവർഷത്തിനുള്ളിൽ മെഡിസിൻ, സർജറി, മിഡ്‌വൈഫറി എന്നിവയിൽ ലൈസൻസേറ്റ് നേടി.
അപ്പോഴേക്കും യാത്ര ചെയ്യാൻ പ്രായമായ മക്കളോടൊപ്പം ഇംഗ്ലണ്ടിലേക്ക് മടങ്ങാൻ അവൾ കപ്പൽ കയറി, ഒരു ചെറിയ കപ്പലിൽ, അവരുടെ ലക്ഷ്യം വൈദ്യശാസ്ത്രത്തിൽ ബിരുദം നേടുകയായിരുന്നു. ഇംഗ്ലണ്ടിലേക്ക് മടങ്ങാനുള്ള അവരുടെ പ്രചോദനത്തിന്റെ ഒരു ഭാഗം ഇന്ത്യയിലേക്ക് ഒരു വനിതാ സ്റ്റാഫുകളുള്ള മെഡിക്കൽ സേവനം സംഘടിപ്പിക്കുക എന്നതായിരുന്നു. മറ്റെവിടെയെങ്കിലും സേവനമനുഷ്ഠിക്കുന്ന സ്ത്രീകളെ വൈദ്യശാസ്ത്രത്തിൽ പരിശീലിപ്പിക്കുന്നതിന് ഇംഗ്ലീഷ് സ്ഥാപനങ്ങൾ കൂടുതൽ സൗകര്യപ്രദമായിരുന്നു, മാത്രമല്ല ഇത് ഇന്ത്യയിലെ സ്ത്രീകൾക്ക് ഗുണം ചെയ്യും. 1878-ൽ ഇംഗ്ലണ്ടിലേക്ക് മടങ്ങിയെത്തിയ അവർ അടുത്തിടെ ലണ്ടൻ സ്കൂൾ ഓഫ് മെഡിസിൻ ഫോർ വുമൺ ആരംഭിച്ചതും 1877 വരെ യോഗ്യതയുള്ള ഏക മെഡിക്കൽ വനിതയുമായ ഡോ. എലിസബത്ത് ഗാരറ്റ് ആൻഡേഴ്സണെ സന്ദർശിച്ചു. ഇവിടെ അവർക്ക് ലഭിച്ച ചെറിയ പ്രോത്സാഹനവും ഇന്ത്യയിൽ ദീർഘനേരം താമസിച്ചതും സ്വാഭാവികമായും ദുർബലമായ ശരീരവും അത്തരം കഠിനമായ തൊഴിൽ പിന്തുടരാനുള്ള അവരുടെ കഴിവിനെ പ്രതികൂലമായി ബാധിച്ചു. എന്നിരുന്നാലും, അവർ അംഗീകരിക്കപ്പെട്ടു. 1879 ൽ ആദ്യത്തെ മൂന്ന് വൈദ്യപരിശോധനയ്ക്കായി മറ്റ് മൂന്ന് സ്ഥാനാർത്ഥികളുമായി ചേർന്ന് അവർ വിജയിച്ചു.
1882 നവംബറിൽ, 37 വയസ്സുള്ള അവർക്ക് എല്ലാ വിഷയങ്ങളിലും ബഹുമതികളോടെ മെഡിസിൻ, സർജറി ബിരുദം, സ്വർണ്ണ മെഡൽ, പ്രസവചികിത്സയിലെ സ്കോളർഷിപ്പ് എന്നിവ ലഭിച്ചു; താമസിയാതെ അവർ ശസ്ത്രക്രിയയിൽ രണ്ടാം ക്ലാസ് ബഹുമതികൾ നേടി. അക്കാലത്ത് പല പുരുഷന്മാരെയും പോലെ, വിയന്നയിൽ ഓപ്പറേറ്റീവ് മിഡ്‌വൈഫറി പഠിക്കാൻ അവൾ ആറ് ആഴ്ച പോയി, അവളുടെ സ്ഥിരോത്സാഹത്താൽ പരിശീലനവും അനുഭവവും നേടി.
ഇന്ത്യൻ സ്ത്രീകളുടെ അവസ്ഥയെക്കുറിച്ച് ജിജ്ഞാസയുള്ള ഷാർലീബിന്റെ വിവരണത്തിൽ ആകാംക്ഷയുള്ള വിക്ടോറിയ രാജ്ഞിയുമായി അവർ കണ്ടുമുട്ടി. 1883-ൽ ഇന്ത്യയിലേക്ക് മടങ്ങിയ അവർ മദ്രാസ് മെഡിക്കൽ കോളേജിൽ മിഡ്‌വൈഫറി, ഗൈനക്കോളജി എന്നിവയിൽ ലക്ചററായും അതേ വിഷയങ്ങളിൽ പരീക്ഷകയായും മദ്രാസ് സർവകലാശാലയിൽ പ്രവേശിച്ചു. 1888-ൽ ലണ്ടൻ എം.ഡി ബിരുദം കരസ്ഥമാക്കി. 1887 മുതൽ 1902 വരെ ന്യൂ ഹോസ്പിറ്റൽ ഫോർ വുമൺ (ഇപ്പോൾ യൂസ്റ്റൺ റോഡിലെ എലിസബത്ത് ഗാരറ്റ് ആൻഡേഴ്സൺ ഹോസ്പിറ്റൽ) സർജൻ ആയിരുന്നു. ആൻഡേഴ്സൺ, 1889 മുതൽ സീനിയർ സർജൻ. 1897 ൽ അവർ മാസ്റ്റർ ഓഫ് സർജറി ബിരുദം നേടി. 1887-ൽ റോയൽ ഫ്രീ ഹോസ്പിറ്റലിൽ ഫോറൻസിക് മെഡിസിൻ ലക്ചററായും 1889-ൽ മിഡ്‌വൈഫറിയിലെ ലക്ചററായും (1913 വരെ) 1902-ൽ ചീഫ് ഗൈനക്കോളജിസ്റ്റായും നിയമിക്കപ്പെട്ടു. യുകെയിലെ ഏതെങ്കിലും ജനറൽ ആശുപത്രിയിലെ ഓണററി വിസിറ്റിംഗ് സ്റ്റാഫിലേക്ക് തിരഞ്ഞെടുക്കപ്പെട്ട ആദ്യ വനിതയാണ് ഷാർലീബ്.
1908 വരെ അവർ ഈ സ്ഥാനത്ത് തുടർന്നു. അവരുടെ വിദ്യാർത്ഥികളിൽ ഹെലൻ ഹാൻസണും ഷാർലീബിൽ നിന്ന് പ്രചോദനം ഉൾക്കൊണ്ട് അവരുടെ മാതൃക പിന്തുടർന്ന് ഇന്ത്യയിൽ ഒരു മെഡിക്കൽ മിഷനറിയായി.
1887 മെയ് 21 ന് # 75 പാർക്ക് സ്ട്രീറ്റിൽ രാവിലെ അഞ്ച് രോഗികളുമായി ഇംഗ്ലണ്ടിലേക്ക് മടങ്ങിയ ശേഷം അവർ സ്വകാര്യ പരിശീലനം ആരംഭിച്ചു. അവിടെ അവർ മെഡിക്കൽ വിദ്യാർത്ഥി മകനുമായി ഒരു ഓഫീസ് പങ്കിട്ടു. അഞ്ചുമാസത്തിനുശേഷം അവർ 149-ാം നമ്പർ ഹാർലി സ്ട്രീറ്റിലേക്ക് മാറി, അവിടെ അവർ നാൽപതു വർഷത്തോളം താമസിക്കുകയും പരിശീലിക്കുകയും ചെയ്തു. 1909 ൽ ജോലിയിൽ നിന്ന് വിരമിച്ച ശേഷം അവർ സ്വകാര്യ ജോലിയിൽ തുടർന്നു. അവരുടെ പുതിയ “ഒഴിവുസമയ” സമയം പൊതുമരാമത്തും സംസാരിക്കുന്നതിനും എഴുതുന്നതിനുമായി നീക്കിവച്ചിരുന്നു.
ബഹുമതികൾ
1926-ൽ ഡാം കമാൻഡർ ഓഫ് ദി ഓർഡർ ഓഫ് ബ്രിട്ടീഷ് സാമ്രാജ്യമായി. വെനീറിയൽ രോഗങ്ങളെക്കുറിച്ചുള്ള രാജകീയ കമ്മീഷനിലെ അംഗമായിരുന്നു 1913-16. 1918-30 വരെ ലണ്ടൻ സ്‌കൂൾ ഓഫ് മെഡിസിൻ ഫോർ വിമൻ പ്രസിഡന്റായിരുന്നു. 1928-ൽ, അവൾക്ക് എഡിൻബറോ സർവകലാശാലയിൽ നിന്ന് ഓണററി <a href="https://en.wikipedia.org/wiki/Legum_doctor" rel="mw:ExtLink" title="Legum doctor" class="mw-redirect cx-link" data-linkid="102">LLD</a> ലഭിച്ചു.
ഒന്നാം ലോകമഹായുദ്ധം
ഒന്നാം ലോക മഹായുദ്ധം പൊട്ടിപ്പുറപ്പെട്ടതിനുശേഷം (1914 സെപ്റ്റംബറിൽ) ബെൽജിയത്തിലെ വനിതാ ആശുപത്രികളിലൊന്നിന്റെ ചുമതല അവൾക്ക് വാഗ്ദാനം ചെയ്തു, പക്ഷേ, അവളുടെ പ്രായവും ജീവിതത്തെ നിലനിർത്താനുള്ള കഴിവില്ലായ്മയും മനസ്സിലാക്കിയ അവൾ നിരസിച്ചു. എല്ലാ ഉദ്യോഗസ്ഥരുടെ ഭാര്യമാരെയും ബെൽജിയൻ സ്ത്രീകളെയും സൗജന്യമായി പരിഗണിക്കാമെന്ന് അവർ വാഗ്ദാനം ചെയ്തു. അവർ കൗൺസിൽ ഓഫ് വാർ റിലീഫിന്റെ മിഡ്‌വൈഫറി കമ്മിറ്റി ചെയർമാനായി. കൂടുതൽ സമയവും അവശേഷിക്കുന്ന ഊർജ്ജവും അതിന്റെ മാതൃ ആശുപത്രിയിൽ ചെലവഴിച്ചു.
മതവിശ്വാസങ്ങൾ
"മതപരമായ തൊഴിൽ " എന്ന ആശയത്തിൽ ഷാർലീബ് വിശ്വസിച്ചു. ഇത് അവളുടെ കരിയറിൽ സ്ഥിരോത്സാഹം നേടാൻ പ്രേരിപ്പിച്ചുവെങ്കിലും ലൈംഗികതയെക്കുറിച്ചുള്ള പരമ്പരാഗത ധാർമ്മിക മനോഭാവമാണ് അവർ സ്വീകരിച്ചത്. അങ്ങേയറ്റം ഭക്തയായ അവർ ആംഗ്ലോ-കത്തോലിക്ക (ആംഗ്ലിക്കൻ) ഗർഭനിരോധനത്തെയും വിവാഹമോചനത്തെയും എതിർത്തു. “കൃത്രിമ ഗർഭനിരോധന മാർഗ്ഗങ്ങൾ ധാർമ്മികമായും വൈദ്യശാസ്ത്രപരമായും യുക്തിസഹമായും തെറ്റാണ്" എന്ന് അവർ പ്രസ്താവിച്ചു. കുടുംബത്തെ അകലം പാലിക്കാനുള്ള സ്വാഭാവിക മാർഗ്ഗങ്ങൾ പ്രയോഗിക്കണമെന്ന് അവർ ശക്തമായ അഭ്യർത്ഥന നടത്തി. വിവാഹമോചനത്തെക്കുറിച്ചും കുറ്റവാളിയോട് പോലും അന്യായമാണെന്ന അവളുടെ വിശ്വാസത്തെക്കുറിച്ചും അവർ പറഞ്ഞു, രണ്ടാമത്തെ യൂണിയൻ നിരപരാധിയായ പങ്കാളിയാൽ കരാറിലേർപ്പെട്ടാൽ “അതുവഴി നഷ്ടപരിഹാരം നൽകുന്നതിൽ നിന്ന് തടയുകയും ഇത് പൂർണ്ണമായ മാനസാന്തരത്തിൽ നിന്ന് തടയുകയും ചെയ്യുന്നു”. സ്വന്തം സ്കൂൾ സമ്പ്രദായം ശക്തിപ്പെടുത്താനും വിപുലീകരിക്കാനും ചർച്ച് ഓഫ് ഇംഗ്ലണ്ടിനോട് അവർ അഭ്യർത്ഥിച്ചു:
ഫെമിനിസം
ഒരു ഫെമിനിസ്റ്റ് എന്ന നിലയിൽ വംശീയ മേധാവിത്വത്തിന്റെ സിദ്ധാന്തങ്ങളെ അവർ വളരെയധികം ആകർഷിച്ചു. വംശീയ സമാനത കാരണം ബ്രിട്ടനിലെ ലിംഗഭേദം തമ്മിലുള്ള കൂടുതൽ സമത്വം കൈവരിക്കേണ്ടത് സ്വാഭാവികം മാത്രമാണെന്ന് അവർ വാദിച്ചു. വാസ്തവത്തിൽ, “ഒരു ഇംഗ്ലീഷുകാരനും ഒരു ഇംഗ്ലീഷ് സ്ത്രീയും തമ്മിൽ… ഒരു ഇംഗ്ലീഷുകാരനും ബന്തു അല്ലെങ്കിൽ ഹോട്ടൻ‌ടോട്ട് പുരുഷനും തമ്മിലുള്ളതിനേക്കാൾ കൂടുതൽ ശാരീരികവും മാനസികവും ധാർമ്മികവുമായ സാമ്യതയുണ്ട്” എന്ന് അവർ വാദിച്ചു.
രചനകൾ
ഡോ ഷാർലീബ് വൈകി ജീവിതത്തിൽ ഒരു ആത്മകഥ, ഓർമ്മകളും, എഴുതി. { Https://archive.org/details/b29931009}
ലെഗസി
ആശുപത്രിയിൽ പുതിയ ഗൈനക്കോളജിക്കൽ ആൻഡ് പ്രസവചികിത്സ യൂണിറ്റ് നിർമ്മിച്ചതിനെ തുടർന്ന് 1930 ൽ റോയൽ ഫ്രീ ഹോസ്പിറ്റലിലെ ഒരു വാർഡിന് അവരുടെ പേര് നൽകാമെന്ന് തീരുമാനിച്ചു.
പുറത്തേക്കുള്ള കണ്ണികൾ
വർഗ്ഗം:ഇംഗ്ലീഷ് വനിതാ ഡോക്ടർമാർ വർഗ്ഗം:ലണ്ടനിൽ നിന്നുള്ള എഴുത്തുകാർ വർഗ്ഗം:1930-ൽ മരിച്ചവർ വർഗ്ഗം:1845-ൽ ജനിച്ചവർ വർഗ്ഗം:Pages with unreviewed translations
ആൾക്കൂട്ടത്തിൽ തനിയെ
1984ൽ എം.ടി. വാസുദേവൻ നായർ കഥ, തിരക്കഥ എന്നിവയെഴുതി ഐ.വി. ശശി സംവിധാനം ചെയ്ത് രാജുമാത്യു നിർമ്മിച്ച സിനിമയാണ്ആൾക്കൂട്ടത്തിൽ തനിയേ. മമ്മൂട്ടി,മോഹൻലാൽ,സീമ, ബാലൻ കെ. നായർ എന്നിവർ പ്രധാനകഥാപാത്രങ്ങളെ അവതരിപ്പിച്ച ഈ ചിത്രത്തിന്റെ സംഗീതം ശ്യാം നിർവ്വഹിച്ചിരിക്കുന്നു.
കഥസാരം
പുതുതലമുറയുടെ സമയമില്ലയ്മയും ധനപ്രമത്തതയും പഴയതലമുറയുടെ ശാലീനതക്കും സൗമ്യതക്കും മുമ്പിൽ കീഴടങ്ങുന്ന മനോഹരദൃശ്യമാണ് മരണംകാത്തുകിടക്കുന്ന മാധവൻ മാസ്റ്ററിന്റെയും(ബാലൻ കെ. നായർ) കുടുംബത്തിന്റെയും ആ ദിവസങ്ങൾ വർണ്ണിച്ചുകൊണ്ട് എം.ടി വരക്കാൻ ശ്രമിക്കുന്നത്. സ്കൂൾ മാസ്റ്ററായിരുന്ന മാധവന്റെ മരണക്കിടക്കയാണ് പ്രധാന ദൃശ്യം. തിരക്കുള്ളവരെങ്കിലും മകനായ രാജനും മമ്മുട്ടി ഭാര്യ നളിനി ഉണ്ണിമേരി, മകൾ വിശാലം ശുഭ സീതാലക്ഷ്മി സുമിത്ര എന്നിവർ ഭർത്താക്കന്മാരോടൊത്ത് എത്തുന്നു. രണ്ട് ദിവസം കഴിയുമ്പോഴെക്കും ജോലിസ്ഥലത്തെ തിരക്കുകൾകാരണം മക്കൾ തിരിച്ചു പോകുന്നു. നളിനിക്കും വിദേശത്ത് പഠനത്തിനായി ശ്രമിക്കുന്ന സമയമായതിനാൽ തിരിച്ചുപോകേണ്ടി വരുന്നു. സഹായിക്കാൻ ആരുമില്ലാത്തതിനാൽ മരുമകൾ അമ്മുക്കുട്ടി മാസ്റ്ററെ നോക്കാൻ അവിടെ നിൽക്കുന്നു. അടുത്തുള്ള് ഒരു സ്കൂളിൽ ടീച്ചറാണ് അമ്മുക്കുട്ടി. രാജൻ പഴയകാലം ഓർക്കുന്നു. വെറുമൊരു സ്കൂൾ മാസ്റ്ററായിരുന്ന മാധന്റെ മകന് അക്കാലത്തെ വലിയ കോഴ്സ് ആയ എംബിഎക്ക് കൊച്ചിൻ സർവ്വകലാശാലയിൽ പ്രവേശനം ലഭിക്കുന്നു. മുറപ്പെണ്ണായ അമ്മുക്കുട്ടിക്ക് സ്കൂൾ ജോലി ലഭിച്ച സമയം. അവൾ പഠിപ്പിക്കുന്ന ഭാരം ഏറ്റെടുക്കുന്നു. പക്ഷേ പരീക്ഷ പാസായതോടെ ധനികരായ ബാലചന്ദ്രൻ മകളെ രാജനു നൽകുന്നു. മാസ്റ്റർ അമ്മുക്കുട്ടിയെ നിർബന്ധിച്ച് പിൻവാരങ്ങിപ്പിച്ച് രാജനെകൊണ്ട് നളിനിയെ വിവാഹം ചെയ്യിക്കുന്നു. രാജനും ജോലിസ്ഥലത്തെക്ക് മടങ്ങണം. മകനെ അമ്മുക്കുട്ടിയുടെ ചുമതലയിൽ ഏൽപ്പിക്കുന്നു. അവർ തമ്മിൽ നല്ല സൗഹൃദമാകുന്നു. നളിനിക്ക് ഹാർവാഡിൽ വലിയ ശമ്പളത്തിൽ ജോലി ലഭിക്കുന്നു. കുഞ്ഞിനെ ഒറ്റക്കാക്കുന്നതിനു പരിഹാരമായി അമ്മുക്കുട്ടിയെ അങ്ങോട്ട് കൊണ്ടുപോകാമെന്ന് അവൾ നിർദ്ദേശിക്കുന്നു. രാജൻ താനും അമ്മുക്കുട്ടിയുമായുള്ള ബന്ധവും തന്നെ പഠിപ്പിച്ചത് അവളാണെന്നും എല്ലാം നളിനിയോട് പറയുന്നു. ധനഭ്രമത്താൽ നളിനി പലിശസഹിതം പൈസ അമ്മുക്കുട്ടിക്ക് നൽകുന്നു അവൾ പൊട്ടിത്തെറിക്കുന്നു. ഇതറിഞ്ഞ രാജൻ അവളെ അടിക്കുന്നു. തെറ്റു തിരിച്ചറിഞ്ഞ നളിനി മാപ്പുചോദിക്കുന്നു. ഹാർവാഡിലെ ജോലി ഉപേക്ഷിച്ച് നാട്ടിൽ തിരിച്ചെത്തുന്നു. മാധവന്റെ അസുഖം ഭേദമാകുന്നു. അമ്മുക്കുട്ടി വീണ്ടും തനിച്ചാകുന്നു
പാട്ടരങ്ങ്
കാവാലത്തിന്റെ വരികൾക്ക് ശ്യാം ഈണം നൽകിയിരിക്കുന്നു.
ചിത്രം കാണുക
വർഗ്ഗം:ഐ.വി. ശശി സം‌വിധാനം ചെയ്ത ചലച്ചിത്രങ്ങൾ വർഗ്ഗം:1984-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:മമ്മുട്ടി-സീമ ജോഡി വർഗ്ഗം:മമ്മൂട്ടി അഭിനയിച്ച ചലച്ചിത്രങ്ങൾ വർഗ്ഗം:എം.ടി. വാസുദേവൻ നായർ തിരക്കഥയെഴുതിയ ചലച്ചിത്രങ്ങൾ വർഗ്ഗം:കെ. നാരായണൻ ചിത്രസംയോജനം ചെയ്ത ചലച്ചിത്രങ്ങൾ വർഗ്ഗം:കാവാലം നാരായണപ്പണിക്കരുടെ ഗാനങ്ങൾ വർഗ്ഗം:ശ്യാം സംഗീതം പകർന്ന ചലച്ചിത്രങ്ങൾ വർഗ്ഗം:മോഹൻലാൽ അഭിനയിച്ച ചലച്ചിത്രങ്ങൾ വർഗ്ഗം:കാവാലം-ശ്യാം ഗാനങ്ങൾ
തരാനെ അലിദൂസ്തി
ഇറാനിയൻ അഭിനേത്രിയാണ് തരാനെ അലിദൂസ്തി ഇംഗ്ലീഷ്  Taraneh Alidoosti,, ജനനം 12 ജനുവരി 1984). 89ാമത് അക്കാദമി അവാർഡ് നേടിയ ദ സെയിൽസ്മാൻ എന്ന ചിത്രത്തിലെ നായികയായിരുന്നു.   2012, ൽ ഫിലിം മന്തിലി മാഗസിൻ നടത്തിയ നൂറ്റാണ്ടിലെ പോളിൽ മികച്ച നടിയായി തെരഞ്ഞെടുക്കപ്പെട്ടിരുന്നു.
അഭിനയ ജീവിതം
പതിനേഴാം വയസിൽ അഭിനയിക്കാനാരംഭിച്ചു. അയാം തരാന 15 എന്ന ചിത്രത്തിലൂടെയായിരുന്നു രംഗപ്രവേശം. മികച്ച നടിക്കുള്ള ബ്രോൺസ് ലെപ്പേഡ് ലൊക്കാർണോ ഫെസ്റ്റിവലിൽ 2002 ൽ നേടി. ഇരുപതാമത് ഫജർ ചലച്ചിത്രോത്സവത്തിൽ മികച്ച നടിക്കുള്ള ക്രിസ്റ്റൽ സിമോർഗ് പരസ്കാരവും ലഭിച്ചിട്ടുണ്ട്. ആദ്യ മൂന്നു ചിത്രങ്ങളിലെ വേഷങ്ങൾക്കും ഫജർ ചലച്ചിത്രോത്സവങ്ങളിൽ മികച്ച നടിക്കുള്ള നാമനിർദ്ദേശം ലഭിച്ചു. നാടകങ്ങളിലും അഭിനയിക്കാറുണ്ട്. അസ്ഗർ ഫർഹാദി ചിത്രങ്ങളിലെ അവരുടെ അഭിനയം ഏറെ പ്രകീർത്തിക്കപ്പെട്ടിട്ടുണ്ട്.
അക്കാദമി അവാർഡും പ്രതിഷേധവും
യുഎസ് പ്രസിഡന്റ് ഡൊണാൾഡ് ട്രംപിന്റെ വിസാ നയത്തിനോടുള്ള പ്രതിഷേധമായി 89ാ മത് ഓസ്‌കർ പുരസ്‌കാര ചടങ്ങിൽ നിന്നും അലിദൂസ്തി വിട്ടു നിന്നു. അലിദൂസ്തി അഭിനയിച്ച് അസ്‌കർ ഫർഹാദി സംവിധാനം ചെയ്ത ദ സെയിൽസ്മാൻ വിദേശ ഭാഷാ ചിത്രങ്ങളുടെ വിഭാഗത്തിൽ ആ വർഷം പുരസ്കാരം നേടി. ഇറാനികൾക്ക് വിസ അനുവദിക്കില്ലെന്ന ട്രംപിന്റെ നിലപാട് വംശീയ വിവേചനമാണെന്നും. സാംസ്‌കാരിക പരിപാടിയായാണെങ്കിൽ കൂടി ഓസ്‌കാർ പുരസ്‌കാര ചടങ്ങ് താൻ ബഹിഷ്‌ക്കരിക്കുകയാണെന്നും തരാനെ ട്വിറ്ററിൽ കുറിച്ചു.
പുറം കണ്ണികൾ
വർഗ്ഗം:1984-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:ഇറാനിലെ ചലച്ചിത്ര അഭിനേതാക്കൾ
അൽഡോ ബെറാർഡി
ആൽഡോ ബെരാർഡി, ഒ.എസ്.എസ്. ടി. (ജനനം 30 സെപ്റ്റംബർ 1963) ഒരു ഫ്രഞ്ച് കത്തോലിക്കാ പുരോഹിതനാണ്. നോർത്തേൺ അറേബ്യയിലെ അപ്പസ്‌തോലിക് വികാരിയേറ്റിന്റെ വികാരി അപ്പോസ്‌തോലിക്-തിരഞ്ഞെടുപ്പ് ആണ് അദ്ദേഹം. 2023 ജനുവരി 28-ന്, Msgr. വടക്കൻ അറേബ്യയിലെ വികാരിയേറ്റ് അപ്പസ്‌തോലിക്കിന്റെ വികാരി അപ്പസ്‌തോലിക്കായി ബെരാർഡി നിയമിതനായി. ബന്ദികളാക്കപ്പെട്ടവരുടെ മോചനത്തിനായുള്ള ഓർഡർ ഓഫ് മോസ്റ്റ് ഹോളി ട്രിനിറ്റിയുടെ വികാരി ജനറലായി അദ്ദേഹം മുമ്പ് സേവനമനുഷ്ഠിച്ചിട്ടുണ്ട്
ജീവിതം
ബെരാർഡി 1963 സെപ്റ്റംബർ -ന് ഫ്രാൻസിലെ ലോങ്‌വില്ലെ-ലെസ്-മെറ്റ്‌സിൽ ജനിച്ചു.
1979-ൽ, മോണ്ടിഗ്നി-ലെസ്-മെറ്റ്‌സിലെ ഫോയർ-സെമിനയറിൽ പ്രവേശിച്ച അദ്ദേഹം മെറ്റ്‌സിലെ ജോർജ്ജ് ഡി ലാ ടൂർ ഹൈസ്‌കൂളിൽ ചേർന്നു. 1982 മുതൽ 1984 വരെ വില്ലേഴ്‌സ്-ലെസ്-നാൻസിയിലെ മേജർ സെമിനാരിയിൽ അദ്ദേഹം തത്ത്വചിന്ത പഠിച്ചു. പിന്നീട് 1984 മുതൽ 1986 വരെ മഡഗാസ്കറിൽ സിവിൽ സർവീസിൽ സേവനമനുഷ്ഠിച്ചു, അവിടെ അദ്ദേഹം ഫ്രഞ്ച് അധ്യാപകൻ, ലൈബ്രേറിയൻ, സാംസ്കാരിക ഓഫീസർ എന്നീ നിലകളിൽ പ്രവർത്തിച്ചു.
1986-ൽ, ഫ്രാൻസിലെ സെർഫോയിഡിലെ ട്രിനിറ്റേറിയൻ ഓർഡറിന്റെ നോവിഷ്യേറ്റിൽ പ്രവേശിച്ച ബെരാർഡി 1987-ൽ തന്റെ ആദ്യത്തെ മതപരമായ തൊഴിൽ ചെയ്തു. തുടർന്ന് അദ്ദേഹം 1987 മുതൽ 1990 വരെ മോൺട്രിയലിലെ മേജർ സെമിനാരിയിൽ ദൈവശാസ്ത്രം പഠിച്ചു, 1990 ഡിസംബറിൽ ഇറ്റലിയിലെ റോമിൽ തന്റെ സ്ഥിരമായ തൊഴിൽ ചെയ്തു. 1991 ജൂലൈ 20-ന് ഫ്രാൻസിലെ അർസ്-സുർ-മോസെല്ലിൽ പുരോഹിതനായി അഭിഷിക്തനായി.
1990 മുതൽ 1992 വരെ, ബെരാർഡി റോമിലെ അക്കാഡമിയ അൽഫോൻസിയാനയിൽ പങ്കെടുക്കുകയും മോറൽ തിയോളജിയിൽ ലൈസൻസ് നേടുകയും ചെയ്തു. ഈ സമയത്ത് അദ്ദേഹം കാരിത്താസ് റോമിലും സേവനമനുഷ്ഠിച്ചു. തുടർന്ന് 1992 മുതൽ 1998 വരെ സെർഫോയിഡിലെ ഒരു സ്പിരിച്വാലിറ്റി സെന്ററിന്റെ ഡയറക്ടറായി സേവനമനുഷ്ഠിച്ച അദ്ദേഹം ഇടവക വികാരി, സ്കൂൾ ചാപ്ലിൻ, സൈക്യാട്രിക് ഹോസ്പിറ്റലിലെ ചാപ്ലിൻ, ബോയ് സ്കൗട്ട് അസിസ്റ്റന്റ്, കാത്തലിക് ആക്ഷൻ അസിസ്റ്റന്റ് എന്നിങ്ങനെ വിവിധ പദവികൾ വഹിച്ചു.
2019 മുതൽ 2023 വരെ, തടവുകാരെ വീണ്ടെടുക്കുന്നതിനുള്ള ഓർഡർ ഓഫ് ഹോളി ട്രിനിറ്റിയുടെ വികാരി ജനറലായും, ജനറൽ സെക്രട്ടേറിയറ്റ് ഓഫ് ഫോർമേഷന്റെ പ്രസിഡന്റായും, കോൺഗ്രിഗേഷൻസ് ജനറലേറ്റിന്റെ നിയമ പ്രതിനിധിയായും ബെരാർഡി സേവനമനുഷ്ഠിച്ചു. 2023 ജനുവരി 28-ന്, ഫ്രാൻസിസ് മാർപാപ്പ, 2020 ഏപ്രിൽ 12-ന് അന്തരിച്ച MCCJ, കാമില്ലോ ബാലിന്റെ പിൻഗാമിയായി, വടക്കൻ അറേബ്യയിലെ അപ്പസ്തോലിക് വികാരിയേറ്റിന്റെ പുതിയ അപ്പോസ്തോലിക് വികാരിയായി ബെരാർഡിയെ നിയമിച്ചു.
റഫറൻസുകൾ
വർഗ്ഗം:1963-ൽ ജനിച്ചവർ
മിർസ മസ്റൂർ അഹമദ്
ഇസ്ലാമിലെ അഹമദിയ്യ പ്രസ്ഥാനത്തിന്റെ അഞ്ചാമത്തേതും ഇപ്പോഴത്തേതുമായിട്ടുള്ള നേതാവാണ് മിർസ മസ്റൂർ അഹമദ് (Urdu: مرزا مسرور احمد ‎) (ജനനം 15 September 1950). ഖലീഫത്തുൽ മസീഹ അഞ്ചാമൻ എന്നാണ് ഔദ്യോഗിക സ്ഥാനനാമം. മുങാമിയും നാലാമത്തെ ഖലീഫത്തുൽ മസീഹുമായ മിർസ താഹിറിന്റെ മരണത്തെതുടർന്ന് 2003 ഏപ്രിൽ 22നു സ്ഥാനാരോഹണം. പാകിസ്താൻ സർക്കാറിന്റെ ശക്തമായ സമ്മർദ്ദത്തെ തുടർന്ന് രാജ്യം വിടേണ്ടി വന്ന മസ്റൂർ അഹമദ് ഇപ്പോൾ ലണ്ടൻ ആസ്ഥാനമാക്കിയാണ് പ്രവർത്തിക്കുന്നത്.
ആദ്യ കാലം
ആഗോള അഹമദിയ്യ പ്രസ്ഥാനത്തിന്റെ ആസ്ഥാനമായിരുന്ന പാകിസ്താനിലെ റബ്‌വയിൽ 15 സെപ്റ്റംബർ 1950-ൽ ജനനം. 1976-ൽ പാക്കിസ്ഥാനിലെ ഫൈസലാബാദിലെ കാർഷിക സർവകലാശാലയിൽ നിന്ന് കാർഷിക സാമ്പത്തിക ശാസ്ത്രത്തിൽ മാസ്റ്റർ സയൻസ് ബിരുദം നേടി.
പാകിസ്താനിൽ
ഘാനയിൽ നിന്ന് തിരികെ സ്വദേശത്തെത്തിയ മസ്റൂർ അഹമദിയ്യ ജമാ അത്തിന്റെ വിവിധ സ്ഥാനങ്ങൾ വഹിച്ച ശേഷം 1997ൽ പാകിസ്താൻ അഹമദിയയ്യുടെ പരമാധ്യക്ഷൻ ആയി അവരോധിക്കപ്പെട്ടു.
തടവിൽ
അഹമദിയ്യ ആസ്ഥാനമായ റബ്വ (Rabwah) യുടെ പേര് മാറ്റി ചേനാബ് നഗർ എന്നാക്കികൊണ്ട് പഞ്ചാബ് അസംബ്ലിയിൽ 1999 ഒരു പ്രമേയം പാസ്സാക്കുകയുണ്ടായി. റബ്‌വ എന്ന വാക്ക് ഖുർആനിക പദമാണ് എന്നതായിരുന്നു പേരുമാറ്റത്തിനു സർക്കാർ പറഞ്ഞിരുന്ന കാരണം. പുതിയ പേരെഴുതിയ ബോർഡുകളെക്കുറിച്ചുള്ള തർക്കത്തിൽ മസ്റൂർ അഹമദും ചില സഹപ്രവർത്തകരും അറസ്റ്റ് ചെയ്യപ്പെട്ട് തടവിലായി. പതിനൊന്ന്  ദിവസം തടവിൽ കഴിഞ്ഞ ശേഷം കുറ്റം ചുമത്താതെ വിട്ടയക്കപ്പെടുകയായിരുന്നു ഏവരും.
ഡച്ച് പാർലമെന്റിൽ
2015 ഒക്ടോബർ 6ആം തീയതി ഹേഗിലെ ഡച്ച് പാർലമെന്റിൽ വിദേശകാര്യ കമിറ്റി മുമ്പാകെ സംസാരിച്ചു.
കാനേഡിയൻ പാർലമെന്റിൽ
2016 ഒക്ടോബർ 17നു കാനേഡിയ പാർലമെന്റിന്റെ ഇരുസഭകളും മസ്റൂർ അഹമദിനു സ്വീകരണമേകി. പ്രധാനമന്ത്രി ജ്സ്റ്റിൻ ട്രൂഡോ, കാബിനറ്റ് അംഗങ്ങൾ എം.പി മാർ എന്നിവർ സന്നിഹിതരായിരുന്നു.
അവലംബങ്ങൾ
വർഗ്ഗം:1950-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:പഞ്ചാബികൾ
ബൗധായനൻ
പ്രാചീന ഭാരതത്തിൽ ജീവിച്ചിരുന്ന മഹാനായ ഗണിതശാസ്ത്രജ്ഞനാണ്‌ ബൗധായനൻ(fl. c. 800 BCE ). ബൗധായനസൂത്രത്തിന്റെ രചയിതാവാണ്‌ ബൗധായനൻ. .ഇദ്ദേഹം രചിച്ച ബൗധായന സുൽബ സൂത്രത്തിൽ പൈതഗോറസ് സിദ്ധാന്തം രേഖപ്പെടുത്തിട്ടുണ്ട്. ബൗധായനത്തിൽ ധർമ്മം, ദിന ആചാരങ്ങൾ, ഗണിതം എന്നീ വിഷയങ്ങൾ പ്രതിപാദിക്കുന്നു. അദ്ദേഹം കൃഷ്ണയജുർവേദപരമ്പരയിലെ തൈത്തിരീയശാഖയിൽ ഉൾപ്പെടുന്നു. ബി.സി. എട്ടാം നൂറ്റാണ്ടു മുതൽ സി.ഇ. ഏഴാം നൂറ്റാണ്ട് വരെയുള്ള കാലഘട്ടത്തിലെ സൂത്രസംസ്കാരത്തിലെ ഏറ്റവും പുരാതനഗ്രന്ഥങ്ങളിൽ ഒന്നായിരുന്നു ബൗധായനസൂത്രം. മറ്റു സൂത്രങ്ങളുടെ രചയിതാവായ ആപസ്തംബനേക്കാൾ മുൻപ്‌ ജീവിച്ചിരുന്ന വ്യക്തിയാണ്‌ ഇദ്ദേഹം.
ബൗധായനസൂത്രത്തിൽ ആറ് ടെക്സ്റ്റുകൾ കാണപ്പെടുന്നു.
ബൗധായനശ്രൗതസൂത്രം
ചില സ്മൃതബ്രാഹ്മണർ (അയ്യർമാർ), തമിഴ്നാട്ടിലെ ചില അയ്യങ്കാർ, യജുർവേദികൾ അല്ലെങ്കിൽ കേരളത്തിന്റെ നമ്പൂതിരികൾ, ഗുരുക്കൾ ബ്രാഹ്മണർ എന്നിവർ വേദയാഗങ്ങളിൽ ബൗധായനശ്രൗതസൂത്രം അനുശാസിക്കുന്നുണ്ട്. ഈ സുത്രത്തിൽ അനുയായികൾ 24 തില- തർപ്പണം എന്ന മറ്റൊരു രീതി പിന്തുടരുന്നു. ഭഗവാൻ ശ്രീകൃഷ്ണൻ അമാവാസി ഒരു ദിനം മുമ്പ് തർപ്പണ ചെയ്തു. അതുകൊണ്ട് അവർ സ്വയം ഇതിനെ ബൗധയാന അമാവാസ്യ എന്നു വിളിക്കുന്നു.
ബൗധായന ധർമ്മസൂത്രം
ബൗധായന ധർമ്മസൂത്രം ആപസ്തംബധർമ്മസൂത്രം പോലെയാണെങ്കിലും വലിയ കല്പസൂത്രത്തിന്റെ ഇരു ഭാഗവുമാണിത്. അതുപോലെ ബൗധായനന്റെ ധർമ്മസൂത്രം പ്രശ്നങ്ങൾ(ചോദ്യങ്ങൾ) കൊണ്ടാണ്‌ നിർമ്മിച്ചിരിക്കുന്നത്‌. അക്ഷരാർത്ഥത്തിൽ 'ചോദ്യങ്ങൾ' അല്ലെങ്കിൽ പുസ്തകങ്ങൾ എന്നാണ്. ധർമ്മസൂത്രത്തിന്റെ ഘടന വ്യക്തമല്ല.എന്തെന്നാൽ അത്‌ അപൂർണ്ണരൂപത്തിലാണ്‌ ലഭിച്ചിരിക്കുന്നത്‌. കൂടാതെ ഓരോ കാലഘട്ടത്തിന്റെ കൂട്ടിച്ചേർക്കലും വിവരണനങ്ങളും പല തരത്തിലുള്ള മാറ്റങ്ങൾ ടെക്സ്റ്റിൽ വരുത്തിയിരുന്നു. ശ്രൗതസൂത്രത്തിൽ പ്രശ്നങ്ങളും മറ്റു ആചാരാനുഷ്ഠതകളെക്കുറിച്ചുള്ള പ്രബന്ധങ്ങളും ഉൾപ്പെട്ടിരിക്കുന്നു. വേദ ക്ഷേത്ര ഗണിതവുമായി ബന്ധപ്പെടുന്ന ശുൽബസൂത്രത്തിലും ഗ്രഹ്യസൂത്രത്തിലും ഗ്രഹസ്ഥ ആചാരങ്ങളെക്കുറിച്ച് പ്രതിപാദിക്കുന്നു. .
ഗോവിന്ദസ്വാമിയുടെ വിവരണമല്ലാതെ ധർമ്മസൂത്രയെക്കുറിച്ച് അഭിപ്രായങ്ങൾ ഒന്നുമില്ല. വ്യാഖ്യാനത്തിന്റെ തീയതിയും നിശ്ചയമല്ല. എന്നാൽ ഒലിവെല്ലയുടെ അഭിപ്രായത്തിൽ ഇത് വളരെ പുരാതനമല്ല. ആപസ്തംബ, ഗൗതമാ എന്നിവിടങ്ങളിലും ഹരദത്തയുടെ കാര്യത്തിലും ഈ വിവരണം കുറവാണ്
ഈ ധർമ്മസൂത്രം നാല് ഗ്രന്ഥങ്ങളായി തിരിച്ചിരിക്കുന്നു. പുസ്തകത്തിന്റെ ഒന്നാം ഭാഗത്തിൽ 16 അദ്ധ്യായമാണുള്ളത്. അതിൽ രണ്ട് അദ്ധ്യായം 'പ്രോട്ടോ-ബൗധയാന' എന്ന് ഒലിവെല്ല സമർത്ഥിക്കുന്നു.
ഭാഷ്യം
ഗോവിന്ദസ്വാമിയുടെ വിവരണമല്ലാതെ ധർമ്മസൂത്രത്തിന്റെ മറ്റ്‌ ഭാഷ്യങ്ങളൊന്നുമില്ല.ഭാഷ്യത്തിന്റെ രചന കാലയളവ്‌ ആരിയില്ല.ഓലിവെല്ല(Olivella)യുടെ അഭിപ്രായത്തിൽ ഭാഷ്യം അത്ര പുരാതനമല്ല.ഹരദത്തന്റെ ആപസ്തംബന്റെ ഭാഷ്യവും ഗൗതമന്റെ ഭാഷ്യവും തമ്മിൽ ഗോവിന്ദസ്വാമിയുടെ ഭാഷ്യം അത്ര നിലവാരമില്ലref name="Patrick Olivelle 1999"/>.
ചിട്ടപ്പെടുത്തലും ഉള്ളടക്കവും
ധർമ്മസൂത്രം നാലു പുസ്തകങ്ങളായി ഭാഗിച്ചിരിക്കുന്നു.ഒളിവെല്ലപറയുന്നത്‌ ഒന്നാമത്തെ പുസ്തകവും രണ്ടാമത്തെ പുസ്തകത്തിലെ ആദ്യത്തെ 16 അധ്യായങ്ങളും “ പ്രാഥമിക ബൗധായനം”എന്നുമിതിനു ശേഷം പരിവർത്തനം വന്ന്‌ കൊണ്ടിരിക്കുമെന്നും അദ്ദേഹം പറയുന്നു .പണ്ഡിതന്മാരായ ബുള്ളറും(Buler) കെന്നും അവസാനത്തെ രണ്ട് പുസ്തകങ്ങളും അടുത്ത കാലത്ത് ചേർത്തതാണെന്ന് സമ്മതിക്കുന്നു.രണ്ടാമത്തെ പുസ്തകത്തിലെ അധ്യായം 17ഉം 18ഉം വിവിധ തരത്തിലെ വൃതങ്ങളെ പറ്റിയും വൃതചര്യകളെയുൻ പറ്റി പറയുന്നു. ആദ്യ പുസ്തകം വിദ്യാർത്ഥികൾക്ക് വേണ്ടിയുള്ളതാണ്‌.അതിൽ വിദ്യാർത്ഥി അനുഷ്ഠിക്കേണ്ട കാര്യങ്ങളെ പറ്റി പറയുന്നു.ഇതിൽ തന്നെ സാമൂഹിക വിഭാഗങ്ങളെ പറ്റിയും രാജാവിന്റെ ധർമ്മങ്ങളെപ്പറ്റിയും,വിവാഹം,വേദം ചൊല്ലൽ എന്നിവയെ പറ്റി പറയുന്നു.രണ്ടാമത്തെ പുസ്തകത്തിൽ തപസ്സ്,പാരമ്പര്യം,സ്ത്രിധർമ്മങ്ങൾ,ഗ്രഹസ്ഥാശ്രമം,ജീവിത രീതി,പൈതൃകം എന്നിവയെപറ്റിയും പ്രതിപാധിക്കുന്നു.മൂന്നാമത്തെ പുസ്തകത്തിൽ സന്യാസം,കാനന സന്യാസം,തപസ്സ് എന്നിവയെ പറ്റി പറയുന്നു.നാലാമത്തെ പുസ്തകത്തിൽ യോഗയെ പറ്റിയും വിവാഹം ബന്ധപ്പെട്ട പ്രായശ്ചിത്തം എന്നിവയെ പറ്റി പറയുന്നു.
പൈതഗോറിയൻ സിദ്ധാന്തം
സുൽഭസൂത്രത്തിൽ സിദ്ധാന്തങ്ങളുടെ സാങ്കേതികതത്ത്വങ്ങളും സംക്ഷിപ്തങ്ങളുമാണ്‌ നൽകിയിരിക്കുന്നത് സുൽഭസൂത്രം തെളിവുകളൊന്നും നൽകിയിട്ടില്ല.അതുമായി ബന്ധപ്പെട്ട് വിശദീകരിച്ചിട്ടില്ല.ഇതിലെ പ്രധാനപ്പെട്ട നിയമം ഇതാണ്‌ ബൗധായനന്റെ സുൽഭസൂത്രത്തിൽ പറയുന്നു. “ദീർഘചതുരസ്ര സ്യാക്ഷ്ണ്യാ രജ്ജു: പാർശ്വമാനീ തിര്യഗ് മാനീ ച യത് പൃഥഗ് ഭൂതേ കുരുതസ്ഥദുഭയം കരോതി” ഒരു കയർ നീട്ടി കോണോട് കോണ്‌ നടുകയും കുറുകയും തമ്മിൽ ചേർത്ത് വ്യാസം സൃഷ്ഠിക്കാം. ഇങ്ങനെ ഒരു ചതുരാകൃതി ലഭിക്കും.എന്നാലും ചില അളവുകളിൽ സമചതുരവും ലഭിക്കും.രണ്ടായാലും സമചതുരത്തിന്റെ കർണ്ണത്തിന്റെ തുകയെന്നത് മറ്റ് രണ്ട് വശങ്ങളുടെ വർഗ്ഗത്തിന്റെ തുകയാണ്‌.എന്നാൽ ഇത് സർവ്വസമമട്ടത്രികോണത്തിനു ബാധകമല്ല.ഈ പുസ്തകത്തിൽ രണ്ട് വ്യതസ്തമായ വശങ്ങളുടെ കാര്യം വിശദമാക്കുന്നു.
ബൗധായനൻ സ്വതസ്സിദ്ധാന്തപ്രമാണ രീതിയിലല്ലാത്ത ഒരു പരീക്ഷണം നടത്തിയിരുന്നു. പൈതഗോറിയൻ സിദ്ധാന്തത്തിലെ സർവ്വസമമട്ടത്രികോണത്തിന്റെ ചുരുങ്ങിയ രൂപം ചരട് ഉപയോഗിച്ച് അദ്ദേഹം കണ്ടെത്തിയിരുന്നു.
ഒരു സമചതുരത്തിന്റെ വിലങ്ങനെ ഒരു ചരട് ഇട്ട് ഉണ്ടാകുന്ന തികോണ വിസ്തീർണം യഥാർഥ സമചതുരത്തിന്റെ പകുതിയായിരിക്കും.
പുറത്തേക്കുള്ള കണ്ണികൾ
വർഗ്ഗം:ഇന്ത്യൻ ഗണിതശാസ്ത്രജ്ഞർ വർഗ്ഗം:ക്രിസ്തുവിനു മുൻപ് ജനിച്ചവർ
ബോവിക്കാനം
കാസർഗോഡ് ജില്ലയിലെ മുളിയാർ ഗ്രാമപഞ്ചായത്തിൽ പെടുന്ന ഒരു പ്രദേശമാണ് ബോവിക്കാനം.
പേരിനു പിന്നിൽ
ബോവി വംശജർ (മഞ്ചൽ ചുമക്കുന്നവർ) താമസിച്ചിരുന്നതിനാലാണ് ഈ പ്രദേശത്തിന് ബോവിക്കാനം എന്നു പേരു വന്നത് എന്ന് വിശ്വാസമുണ്ട്. കൃഷിയാണ് ഇവിടുത്തെ ജനങ്ങളുടെ പ്രധാന വരുമാന മാർഗ്ഗം. അടയ്ക്കയും കശുവണ്ടിയുമാണ് കൃഷി.
ഗതാഗതം
സമീപത്തുള്ള റയിൽവേ സ്റ്റേഷൻ കാസർഗോഡാണ്. മംഗലാപുരം വിമാനത്താവള സൗകര്യവും ഉണ്ട്. കാസർഗോഡ് നിന്നും ബസ്, ടാക്സി സേവനം എല്ലായിപ്പോഴും ലഭ്യമാണ്.
അവലംബം
വർഗ്ഗം:കാസർഗോഡ് ജില്ലയിലെ ഗ്രാമങ്ങൾ
മുനീശ്വരൻ
സൈൻ പട്ടിക കൃത്യമായി രചിച്ച പതിനേഴാം നൂറ്റാണ്ടിലെ ഇന്ത്യൻ ഗണിതജ്ഞനായിരുന്നു മുനിഷ്‌വരൻ.ഇദ്ദേഹം കമലാകരന്റെ സമകാലീനനായിരുന്നു.ഇദ്ദേഹമാണ്‌ “സിദ്ധാന്തസർവ്വഭാനുമ” രചിച്ചത്.സരവതിഭവനഗ്രന്ഥമാല പ്രസിദ്ധീകരിച്ചു.ഗോപിനാഥ് കവിരാജ് ഇവ പുസ്തകം എഡിറ്റ് ചെയ്തു .
അവലംബം
വർഗ്ഗം:ഇന്ത്യൻ ഗണിതശാസ്ത്രജ്ഞർ വർഗ്ഗം:ഗണിതശാസ്ത്രജ്ഞർ - അപൂർണ്ണലേഖനങ്ങൾ വർഗ്ഗം:17-ആം നൂറ്റാണ്ടിൽ ജനിച്ചവർ
ഉമ്മർ തറമേൽ
ജീവിതരേഖ
പട്ടാമ്പി ഗവ. കോളേജിൽ നിന്ന് മലയാളസാഹിത്യത്തിൽ എം.എ. ബിരുദവും കോഴിക്കോട് സർവ്വകലാശാലയിൽനിന്ന് ഡോ.ചാത്തനാത്ത് അച്യുതനുണ്ണിയുടെ മാർഗ്ഗനിർദ്ദേശത്തിൽ പി.എച്ച്ഡി ബിരുദവും നേടി. അലിഗഡ് സർവ്വകലാശാലയിലെ ആധുനികഭാഷാവിഭാഗത്തിൽ അദ്ധ്യാപകനായിരുന്നു. മഹാത്മാഗാന്ധി സർവ്വകലാശാലയിലെ സ്കൂൾ ഓഫ് ലെറ്റേഴ്സിലും അദ്ധ്യാപകനായി പ്രവർത്തിച്ചിരുന്നു. ഇപ്പോൾ കാലിക്കറ്റ് സർവ്വകലാശാല മലയാളവിഭാഗത്തിൽ അസോസിയേറ്ററ്റ് പ്രൊഫസറാണ്.
അവലംബം
വർഗ്ഗം:മലയാളസാഹിത്യനിരൂപകർ
വെർട്ടിക്കലി ട്രാൻസ്മിറ്റഡ് ഇൻഫെക്ഷൻ
വെർട്ടിക്കലി ട്രാൻസ്മിറ്റഡ് ഡിസീസ് (അർഥം -ലംബമായി കൈമാറ്റം ചെയ്യപ്പെടുന്ന അണുബാധ) എന്നത് അമ്മയിൽ നിന്ന് കുഞ്ഞിലേക്ക് പകരുന്ന രോഗകാരികളായ ബാക്ടീരിയകളോ വൈറസുകളോ മൂലമുണ്ടാകുന്ന ഒരു അണുബാധയാണ്. ഗർഭകാലത്തും പ്രസവസമയത്തും അമ്മയിൽ നിന്ന് ഭ്രൂണത്തിലേക്കോ ഗര്ഭപിണ്ഡത്തിലേക്കോ കുഞ്ഞിലേക്കോ അണുബാധ നേരിട്ട് പകരുന്നു. ഗർഭാവസ്ഥയിൽ അമ്മയ്ക്ക് മുൻകാല രോഗമോ അണുബാധയോ ഉണ്ടാകുമ്പോൾ ഇത് സംഭവിക്കാം. പോഷകാഹാരക്കുറവ് പെരിനാറ്റൽ അണുബാധയുടെ അപകടസാധ്യത വർദ്ധിപ്പിക്കും.
അണുബാധയുടെ തരങ്ങൾ
ബാക്ടീരിയ, വൈറസുകൾ, മറ്റ് ജീവികൾ എന്നിവ അമ്മയിൽ നിന്ന് കുഞ്ഞിലേക്ക് പകരാൻ കഴിയും. ലംബമായി പകരുന്ന നിരവധി അണുബാധകൾ TORCH കോംപ്ലെക്സ് -ൽ ഉൾപ്പെടുത്തിയിട്ടുണ്ട്:
മറ്റ് അണുബാധകളിൽ ഇവ ഉൾപ്പെടുന്നു:
ഹെപ്പറ്റൈറ്റിസ് ബിയെ വെർട്ടിക്കലി ട്രാൻസ്മിറ്റഡ് അണുബാധയായി തരംതിരിക്കാം. ഹെപ്പറ്റൈറ്റിസ് ബി വൈറസ് വലുതാണ് എന്നതിനാൽ അത് മറുപിള്ളയെ കടക്കുന്നില്ല. അതിനാൽ, മാതൃ-ഗര്ഭപിണ്ഡ തടസ്സം ആയ മെറ്റേണൽ-ഫീറ്റൽ ബാരിയറിൽ വിള്ളൽ സംഭവിക്കുന്നില്ലെങ്കിൽ ഇത് ഗര്ഭപിണ്ഡത്തെ ബാധിക്കില്ല, പക്ഷേ പ്രസവസമയത്തോ അമ്നിയോസെന്റസിസ് സമയത്തോ രക്തസ്രാവം മൂലം വിള്ളൽ ഉണ്ടാകാം.
ടോക്സോപ്ലാസ്മയെ പരാമർശിക്കുന്ന "TO ഉപയോഗിച്ച് മുകളിൽ സൂചിപ്പിച്ച നാല് വ്യവസ്ഥകൾ ഉൾക്കൊള്ളുന്ന തരത്തിൽ ആയിരുന്നു TORCH കോംപ്ലെക്സ് ആയി ആദ്യം കണക്കാക്കിയിരുന്നത്. പല ആധുനിക റഫറൻസുകളിലും നാല്-ടേം ഫോം ഇപ്പോഴും ഉപയോഗിക്കുന്നു, ഈ സന്ദർഭങ്ങളിൽ "ToRCH" എന്ന പ്രയോഗം ചിലപ്പോൾ ഉപയോഗിക്കാറുണ്ട്. ടോക്സോപ്ലാസ്മോസിസ്, റുബെല്ല, സൈറ്റോമെഗലോവൈറസ്, ഹെർപ്പസ് സിംപ്ലക്സ്, സിഫിലിസ് എന്നിവയുടെ ചുരുക്കപ്പേരും ടോർച്ച്സ് ആയി പട്ടികപ്പെടുത്തിയിട്ടുണ്ട്.
1995-ൽ ഫോർഡ്-ജോൺസും കെൽനറും ചേർന്ന് CHEAPTORCHES എന്ന രീതിയിൽ ചുരുക്കപ്പേരിന്റെ കൂടുതൽ വിപുലീകരണം നിർദ്ദേശിച്ചു:
അടയാളങ്ങളും ലക്ഷണങ്ങളും
വെർട്ടിക്കലി ട്രാൻസ്മിറ്റഡ് അണുബാധയുടെ അടയാളങ്ങളും ലക്ഷണങ്ങളും വ്യക്തിഗത രോഗകാരിയെ ആശ്രയിച്ചിരിക്കുന്നു. അമ്മയിൽ, ഇത് ഇൻഫ്ലുവൻസ പോലുള്ള അസുഖം പോലെയുള്ള സൂക്ഷ്മമായ അടയാളങ്ങൾക്ക് കാരണമായേക്കാം, അല്ലെങ്കിൽ ഒരുപക്ഷെ രോഗലക്ഷണങ്ങളൊന്നുമുണ്ടാവണമെന്നുമില്ല. അത്തരം സന്ദർഭങ്ങളിൽ, ജനനസമയത്ത് പ്രത്യാഘാതങ്ങൾ ആദ്യം കണ്ടേക്കാം.
വെർട്ടിക്കലി ട്രാൻസ്മിറ്റഡ് അണുബാധയുടെ ലക്ഷണങ്ങളിൽ പനിയും ഫ്ലൂ പോലുള്ള ലക്ഷണങ്ങളും ഉൾപ്പെടാം. ചർമ്മത്തിന് കീഴിലുള്ള കാപ്പിലറികളിൽ നിന്നുള്ള രക്തസ്രാവം കാരണം ചർമ്മത്തിൽ ഒരു പെറ്റീഷ്യൽ ചുണങ്ങു ഉണ്ടാകാം, ചെറിയ ചുവപ്പ് അല്ലെങ്കിൽ പർപ്പിൾ പാടുകൾ. മഞ്ഞപ്പിത്തത്തിൽ എന്ന പോലെ കരളും പ്ലീഹയും വലുതാവുന്നത് ( ഹെപ്പറ്റോസ്‌പ്ലെനോമെഗാലി ) സാധാരണമാണ്. എന്നിരുന്നാലും, ഹെപ്പറ്റൈറ്റിസ് ബിയിൽ മഞ്ഞപ്പിത്തം കുറവാണ്, കാരണം നവജാതശിശുവിന്റെ രോഗപ്രതിരോധ ശേഷി കരൾ കോശങ്ങൾക്കെതിരെ പ്രതികരിക്കാൻ വേണ്ടത്ര വികസിച്ചിട്ടില്ല. ശ്രവണ വൈകല്യം, നേത്ര പ്രശ്നങ്ങൾ, ബുദ്ധിമാന്ദ്യം, ഓട്ടിസം, മരണം എന്നിവ വെർട്ടിക്കലി ട്രാൻസ്മിറ്റഡ് അണുബാധകൾ മൂലമാകാം.
Aicardi-Goutieres syndrome- ന്റെ ജനിതക അവസ്ഥകൾ സമാനമായ രീതിയിൽ ഉണ്ടാകാം.